Putevi meda u Crnoj Gori\nOtkrijte istoriju, priče I običaje vezane za pčelarstvo u Crnoj Gori.\nMed je slatka I viskozna tečnost koju proizvode pčele I dobija se od nektara cvijeća. Med određuje čist proizvod koji ne dozvoljava dodavanje bilo koje druge supstance. Pčelar ohrabruje prekomjernu proizvodnju meda u košnici tako da se višak može uzeti bez ugrožavanja pčela.\nPčele su tu, proizvodeći med po istoj metodologiji, već 150 miliona godina.\nProgrami mogu trajati 5-10 dana, a najbolja opcija je za grupe od 5 do 8 osoba.\nProgram prati aktivnosti na otvorenom: planinarenje, biciklizam ili kombinacija sa drugim interesantnim aktivnostima..


Radojičić: Šteta od pada stabala biće nadoknađena – Studio B\nRadojičić: Šteta od pada stabala biće nadoknađena\nRadojičić: Šteta od pada stabala biće nadoknađena Tanjug\nObjavljeno: 15.12.2021. 11:37 Izmenjeno: 15.12.2021. 11:37\nGradonačelnik Beograda Zoran Radojičić izjavio da je JKP „Zelenilo Beograd“ do sada imalo oko 750 intervencija, kada je reč o stablima koja su pala zbog težine snega i poručio da će svaka šteta od pada stabla koje se nalazi na površini koje održava to preduzeće biti nadoknađena.\nRadojičić je naveo da je na terenu bilo 350 radnika „Zelenila Beograd“, dodajući da je to veoma ozbiljno gradsko preduzeće čiji zaposleni dobro rade svoj posao.\n„Sve parkovske površine koje održava ovo preduzeće su na ponos Beograđana i naš cilj je da još više površina bude pod njihovom kontrolom. Tokom cele godine ovo preduzeće vrši orezivanje i uklanjanje suvih i rizičnih stabala. Sada su se lomila i potpuno zdrava stabla pod ogromnim teretom vlažnog snega, koji je za dva dana napadao toliko koliko inače napada tokom celog decembra“, rekao je Radojičić za televiziju Prva, navodi se u saopštenju Gradske uprave.\nGovoreći o čišćenju snega, istakao je da su gradske komunalne službe, sa oko 1.500 radnika, bile 24 časa na terenu i davale sve od sebe kako bi grad funkcionisao.\n„Putevi prvog reda u dužini od 1.900 kilometara su putevi koje prve čistimo kada padne sneg. Četiri sata po prestanku snega ti putevi moraju biti prohodni. To je procedura koja je realno ostvariva i koje se mi pridržavamo“, rekao je Radojičić.\nNaveo je da je nabavljena sva potrebna oprema, te da u ovom trenutku oko 100 kamiona izlazi na teren, 20 multikar vozila i 15 utovarnih mašina.\n„Pala je količina snega koja je inače karakteristična za ceo decembar i u ovim okolnostima svi dajemo svoj maksimum kako bismo situaciju rešili što je moguće pre“, kazao je Radojičić.\nIstakao je da je krizna situacija u Obrenovcu i Novom Beogradu, kada je reč o snabdevanju električnom i toplotnom energijom, razrešena i da je sada u tim delovima grada sve pod kontrolom.\nNaveo je da tokom dana stigne oko 600 različitih primedbi na grejanje što je, dodaje, uobičajena frekvencija s obzirom na to da je u sistemu grejanja čak 319.000 stanova.\nGradonačelnik se osvrnuo i na izgradnju bolnice Tiršova 2, navodeći da se više od četrdeset godina govorilo o tom projektu, ali da ga niko do sada nije sproveo u delo.\n„Želim da izgradnjom nove dečije klinike roditelji više ne moraju da idu u inostranstvo i prikupljaju ogromne sume novca za lečenje svoje bolesne dece. Zato je ova klinika od neizmernog značaja za sve nas“, istakao je Radojičić.\nNaveo je da je u toku kopanje temeljne jame koja će biti duboka 21 metar.\n„Imaćemo pristupnu saobraćajnicu sa auto-puta, a u blizini je i ginekološka klinika kako bi bolesna novorođenčad brzo bila smeštena u ovu bolnicu na lečenje. Radujem se što ovaj projekat napreduje i verujem da ćemo rok za završetak izgradnje, a to je 2024. godina, ispoštovati“, rekao je Radojičić, dodaje se u saopštenju.


Rasni zločini da budu kažnjivi - Politika - Dnevni list Danas\nPočetna » Politika » Rasni zločini da budu kažnjivi\nU Beogradu podrška pokretu Antifa\nRasni zločini da budu kažnjivi\nNevladine organizacije Žene u crnom i Građanska akcija iz Pančeva održali su juče u centru Beograda protest solidarnosti sa Antifa protestima u Sjedinjenim Državama koji već danima traju zbog ubistva Afroamerikanca u Mineapolisu, prenosi FoNet.\n4Piše: P. D. 08. juna 2020. 23.01\nKoordinatorka Žena u crnom Staša Zajović naglasila ja da ta organizacija podržava sve opravdane zahteve Antifa i podsetila da u Sjedinjenim Državama rasni nemiri i mržnja na rasnoj osnovi „imaju dugu istoriju“, ali i da otpor tome dugo traje.\nKako je navela, protestom solidarnosti pružena je podrška zahtevima demonstranata u SAD da se uspostavi kažnjivost svih zločina na rasnoj osnovi, da se prestane sa kriminalizacijom progresivnog solidarnog Antifa pokreta, da se prestane sa daljom militarizacijom protiv učesnika protesta i da se prestane sa upotrebom sile protiv njih.\nNa pitanje zašto se građana Srbije tiče ono što se dešava u Sjedinjenim Državama, Zajović je odgovorila da se „nas tiče sve što se događa u bilo kojoj tački planete“ i zbog toga što „u ovoj zemlji životi osoba koje su drugačije nacionalnosti i verske ili etničke pripadnosti imaju manju vrednost i ne uživaju jednakost pred zakonom“.\nKako je rekla, ne misli samo na pripadnice i pripadnike romske zajednice, nego na „sve drugačije, koji drugačije misle i koji su drugačiji u ideološkim, seksualnim i svim drugim aspektima“.\nPozivajući se na jedan od slogana protesta „Crni životi su važni“, Zajović je rekla da su važni i životi žena koje su trpele porodično nasilje tokom pandemije, kao i životi izbeglica sa Bliskog istoka.\n„Izbeglice su došle ne zato što žele, veće zato što neko izvozi oružje, a država Srbija neprekidno izvozi oružje i tako proizvodi ljudske žrtve“, rekla je ona.\nUpitana da oceni komentare koji se mogu videti na internetu da su u Srbiji najugroženiji Srbi i to upravo na račun beneficija koje uživaju nacionalne i ostale manjine, Zajović je istakla da su Srbi najugroženiji kao radnička klasa.\n„Srbi su eksploatisani u fabrikama širom Srbije i poniženi, i za mene je manje bitno da li ih eksploatiše poslodavac srpskog ili nekog drugog imena. Njihovi životi imaju značaj samo ako služe kao sredstvo za profit vladajućeg režima i onih koji čine deo te mašinerije eksploatacije“, zaključila je Zajović, prenosi FoNet.\nAntifa, podrška, Protesti, rasizam, Sjedinjene Američke Države, žene u crnomBeograd\nSAD podržale proteste u Bugarskoj\n09. juna 2020. u 01.11\nNadam se da ne mesate Black Lives Matters i Antifa??? U pitanju su potpuno razlicite organizacije sa razlicitim ciljevima, a u nekim stvarima ocigledno slicnim ako ne istim. Antifa u USA koristi priliku i prikljucio se protestima protiv rasizma, odnosno protiv sistemskog rasizma u USA. Dosta drugih organizacija se prikljucilo protestu ali malo njih, kao i Black Lives Matters imaju toliki pristup medijima za razliku od Antifa.\n09. juna 2020. u 01.15\nProtesti u USA nemaju nikakve zahteve vezano za Antifa organizaciju. Dakle nista vezano za proteste u USA nema veze sa Antifa osim sto se Antifa pojavila na protestima posle 2-3 dana…\n09. juna 2020. u 08.28\nBolje da ne komentarisem ove ptice\n09. juna 2020. u 16.31\nKada u mom selu vide ovakvu ili sličnu skupinu, sklanjaju se sa puta, krste se i govore, „pu, pu“?!


Bilo je riječi i o sistemskom uređenju obilježavanja bitnih datuma i događaja\nSARADNJA KS I BPK Svima nam je cilj da historijske činjenice na pravi način prenesemo na mlađe generacije\nMinistar za boračka pitanja Kantona Sarajevo Omer Osmanović ugostio je danas ministra istog resora iz Bosansko-podrinjskog kantona Goražde Edina Aganovića i gradonačelnika ovog grada heroja Ernesta Imamovića, saopćeno je iz Službe za protokol i press KS.\nSastanak je organiziran s ciljem nastavka, ali i produbljivanja saradnje u oblasti unapređenja prava pripadnicima boračke populacije oba kantona, te zajedničke promocije njihovog herojskog otpora tokom odbrambeno-oslobodilačkog rata.\n-\tRadujemo se saradnji sa Bosansko-podrinjskim kantonom i našoj zajedničkoj realizaciji projekata. Osnova za tu saradnju bit će nam Protokol koji je Vlada u prethodnom sazivu potpisala sa Vladom BPK-a - kazao je ministar Osmanović, te najavio potpisivanje sporazuma za realizaciju ciljanih projekata.\nNaveo je kako su razgovarali o konkretnoj podršci izgradnji druge faze centralnog spomen-obilježja braniteljima Goražda, kao i o osiguranju njihovog banjsko-klimatskog liječenja.\nRadimo za opće dobro\nMinistar Osmanović je posebno istakao kako je sretan da danas ima sastanak sa sinom legendarnog komandanta, rahmetli Zaima Imamovića, jer, kako je kazao, upravo on svima mora biti motiv da promijenimo sve naše dosadašnje loše prakse i počnemo istinski da radimo za opće dobro i napredak naše jedine države Bosne i Hercegovine.\n-\tNaš kanton se uvijek do sada oslanjao na Kanton Sarajevo kroz realizaciju konkretnih projekata, ali i dodjelu namjenskih sredstava - podsjetio je ovom prilikom gradonačelnik Imamović.\nHistorijski časovi za djecu\nDodao je kako je razgovarano i o uzajamnim posjetama i edukacijskim izletima djece oba kantona na kojima bi ih se na historijskim časovima upoznalo sa herojskim podvizima branilaca oba grada tokom agresije na našu zemlju.\n-\tNaša djeca trebaju znati sve o odbrani Žuči, o Rorovima, Grepku, o operaciji ‘Krug’ simbolima odbrane, otpora i opstanka građana gradova heroja Sarajeva i Goražda - naglasio je Imamović.\nBilo je riječi i o sistemskom uređenju obilježavanja bitnih datuma i događaja.\n-\tSvima nam je cilj da historijske činjenice na pravi način prenesemo na naše mlađe generacije - istakao je ministar Aganović, te pozvao ministra Osmanovića da posjeti Goražde.\nMinistarstvo za boračka pitanja KS Omer Osmanović Ernest Imamović Edin Aganović


Veliki broj nezaposlenih jer ne mogu proći test na drogu - Kengur\nVeliki broj nezaposlenih jer ne mogu proći test na drogu\nVeliku pažnju javnosti poslednjih dana privukao je premijer Novog Zelanda, g. Bil Ingliš kada je, tokom razgovora sa novinarima, na pitanje zašto je broj imigranata dostigao godišnji rekord prošle godine, izjavio da je vrlo teško Novozelanđanima da prođu test na drogu koji je potreban kako bi dobili radno mesto.\nOn je izjavio da je o ovom problemu imao prilike da razgovara više puta sa vlasnicima biznisa, od kojih je dve trećine navelo pomenuti problem. „Ako putujete Novim Zelandom čućete mnoge priče, neke dobre a neke loše, o spremnosti i sposobnostima Novozelanđana da rade poslove koji su im ponuđeni.“ Nakon ovog komentara oglasili su se i pojedini poslodavci koji su istakli da su vrlo zadovoljni radom imigranata, dok isto ne mogu reći za domaće stanovništvo, jer su mnogi leni, nezainteresovani i neodgovorni na radnom mestu.\nOn nije želeo da komentariše o tome koje su droge bile uzrok problema, rekavši da je veliki izazov za državu kako rešiti isti jer je ranije bilo prihvatljivo da se zaposli korisnik narkotika, ali to više nije slučaj, zbog zakona o bezbednosti na radu.\nTeme: AustralijaNovi ZelandZanimljivosti\nAustralija će stati u odbranu SAD u slučaju napada Severne Koreje\nAustralija će stati u odbranu SAD u slučaju napada Severne Koreje na nju, ... opširnije\nAustralija špijunira Kinu – Global Times\nVlada Australije špijunira Kinu i „uznemirava“ kineske državljane kako bi joj dostavili bezbedonosne ... opširnije\nAustralija nastavila bombardovanje u Siriji\nAustralija je saopštila da će ponovo izvoditi vazdušne operacija u Siriji koje je ... opširnije\nTelefonski prevarant greškom nazvao policiju Novog Zelanda\nOčigledni prevarant je uhapšen od strane policije Novog Zelanda, nakon što su policajci ... opširnije\nAustralijanac osudjen u Bugarskoj zbog terorizma\nAustralijanac, star 21 godinu, osudjen je u Bugarskoj na četiri godine zatvora za ... opširnije


Čubrilović: Nadam se da više neće biti blokade rada parlamenta RS-a\nPredsjednik Narodne skupštine Republike Srpske (RS) Nedeljko Čubrilović izjavio je danas da su predstavnici parlamentarnih stranaka izrazili spremnost da se unaprijedi rad entitetskog parlamenta te da će u tom cilju biti formirana i zajednička komisija koja će razmatrati sva važna politička pitanja u RS i Bosni i Hercegovini.\nOčekuje da budu stvoreni normalni uslovi za rad parlamenta i da se ne dešavaju situacije kao što je bio slučaj u ranijem periodu, kada je opozicija blokirala rada zbog, kako su tvrdili, kršenja skupštinskog poslovnika.\nČubrilović je i danas ponovio stav da je bilo kršenja poslovnika, a da je cilj svih stranaka da blokada rada ne bude u narednom periodu.\nNakon sastanka sa liderima stranaka vladajuće većine i opozicije, o prevazilaženju problema u radu entitetskog parlamenta, rekao je da se predstavnici stranaka u Narodnoj skupštini prihvatili razgovor kao način rješevanja svih političkih problema te da kada je u pitanju intres RS-a, isti su ciljevi i vlasti i opozicije.\nPredsjednici parlamentarnih stranaka su, kaže, izrazili spremnost da odrede svoje predstavnike u jedno zajedničko tijelo koje će tražiti rješenja prilagođena građanima RS.\nSastanku su prisustvovali predsjednici SNSD-a: Milorad Dodik, DNS-a Marko Pavić i SP-a Petar Đokić, te opozicionih stranaka: SDS-a Vukota Govedarica, PDP-a Branislav Borenović i NDP-a Dragan Čavić.\nU proteklih nekoliko mjeseci u parlamentu RS-a eskalirao je politički sukob stranaka vlasti i opozicije, koja je u nekoliko navrata blokirala rad, uz tvrdnje da se ne poštuje skupštinski poslovnik.\nU Banjoj Luci u toku sastanak lidera parlamentarnih stranaka u RS-u


16.07.2020 u 22:00\nTrećina firmi u Srbiji je spremno dočekala pandemiju kovida 19, pa su već postojeće onlajn kanale poslovanja osnažile i dobro se snašle u ovim vanrednim okolnostima. Većina ostalih preduzeća istakla je da su digitalna rešenja važna za njihov dalji oporavak od krize, pokazala je anketa „Zajedno kroz krizu”, koju su u junu sproveli Projekat saradnje za ekonomski razvoj USAID-a i Privredna komora Srbije. Internet prisustvo i elektronska trgovina se globalno pokazuju kao bitne poluge rasta pre krize, dok su sada osnovni oslonac za firme u novim uslovima poslovanja. Neki su, naravno, spremnije dočekali ovu krizu, ali su svi svesni koliko je važno onlajn prisustvo, posebno kada se ceo svet okreće ovom načinu poslovanja. – Jedna trećina firmi planira da otvori nove kanale oglašavanja\nKupili psa pomeranca – dobili nemačkog špica\nPokušavajući da izbegne skupe odgajivačnice pasa jedna porodica iz Beograda kućnog ljubimca potražila je u oglasima. Izbor je pao na pomeranca, popularnog boa, minijaturnog pufnastog „medvedića” koji kod odgajivača košta između 1.500 i dve hiljade evra. Našli su, kažu u pismu koji su poslali redakciji „Potrošača”, zanimljiv oglas u kome je ovo štene nuđeno za samo 350 evra. ‒ Jeste mnogo jeftinije, ali oglas nam je bio zanimljiv i kontaktirali smo sa sa vlasnicima. Videli smo slike i oduševili se, posebno jer je cena bila prihvatljiva za naš budžet. Već sutradan smo otišli po štene ‒ priča naša čitateljka. Dogovorili su se, dodaje, da se nađu u Južnom bulevaru, a kada su se sreli na dogovorenoj adresi, vlasnica ih je odvela u jedan potpuno prazan stan preko puta u kome niko ne živi i gde


Zašto Crna Gora održava izbore u jeku krize\nGlasanje na izborima 2009. foto: Savo Prelević\nParlamentarni izbori se, prema najavama iz vlasti, definitvno održavaju na jesen, u jeku ekonomske krize koja je dodatno poljuljala i onako klimav standard crnogorskih građana.\nDa li ta okolnost sama po sebi ide na ruku opoziciji ili je izborni rezultat uslovljen i brojnim drugim pratećim faktorima?\nUniverzitetski profesor i istraživač javnog mnjenja Miloš Bešić u izjavi za Radio Slobodna Evropa kaže da, iako pitanje da li će pooštravanje ekonomske krize uticati na rejting vlasti na prvi pogled izgleda jednostavno, u praksi nije baš tako.\nU periodima kada su krize, vrlo je uobičajeno da se građani opredjeljuju za one koji su na vlasti, kaže profesor Miloš Bešić.\n„Ono što politička teorija, kada je reč o ponašanju birača, prepoznaje jeste jedna činjenica koja na prvi pogled izgleda paradoksalno ali je vrlo čest slučaj, a to je da u vremenu kada je kriza konzervativnost birača, naročito onih koji glasaju za vlast prosto je vrlo indikativna. Drugim rečima u periodima kada su krize, vrlo je uobičajeno da se građani opredjeljuju za one koji su na vlasti jer postoji neka vrsta racionalnog kalkulusa iz kojeg proističe strah da bez obzira koliko je situacija loša, naročito ekonomska, ona bi se mogla pogoršati eventualnom promenom vlasti. Tako da, sama činjenica da je kriza prisutna, ta činjenica nije dovoljna da bi bitno uzdrmala relativno stabilnu strukturu u DPS-u“, smatra Bešić.\nBešić kaže da je u igri i čitav drugi niz faktora koji će odrediti izborni rezultat na jesen.\n„Prvi faktor jeste da se socijalno nezadovoljstvo u ovoj godini prvi put manje-više artikuliše i javno ispoljava, što u određenoj meri može dovesti do delegitimizacije. Čini se da taj empirijski argument još uvek ne stoji budući da rezultati izbora u Herceg Novom i Tivtu i dalje jesu argument sa kojim treba računati i moramo, naravno, gledati u kom pravcu će se to kretati i koliko će to samo vršiti pritisak u izbornoj utakmici. Drugi faktor jeste, ne bih rekao dramatična situacija koja je ovako prilično indikativna sa stanovišta preraspodele moći unutar DPS.\nČini se da je DPS nešto heterogeniji od kada je gospodin Milo Đukanović zvanično napustio pozicije u strukturama vlasti, a ostao na čelu DPS. Ipak ta heterogenost unutar DPS pokazuje da određeni pojedinci soliraju i iskazuju, rekao bih, neku vrstu nesigurnosti u političkoj komunikaciji, što čini mi se građani prepoznaju, a što empirijski identifikujemo u jednom od indikatora u istraživanjima prosto pitanjem šta mislite ko će pobediti na sledećim izborima. Broj onih koji smatraju da će DPS pobediti bi se smanjio, iako je podrška ostala identična“.\nStanišić: Opozicija podmeće nogu Crnoj Gori\nPoslanik SNP Aleksandar Damjanović kaže da je vlast svjesna problema sa kojima se suočava pogoršanjem ekonomske i dužničke krize i da je to vjerovatno jedan od razloga što joj se žuri da raspiše izbore.\n„Postoji vjerovatno i pokušaj da se prijevremenim izborima preduhitre još teže posljedice ekonomske krize. Zato se na izbore ide, kako ste čuli iz vladajuće partije, na jesen umjesto u martu naredne godine. Apsolutno građanima Crne Gore treba alternativa, pogotovo u ekonomsko socijalnoj sferi. U SNP smatramo da onim što mi nudimo i način na koji bi vodili ekonomsku politiku, da bi to građanima jednostavno trebalo da bude signal da ovog puta ne glasaju vlast već opoziciju“, kaže Damjanović.\nU vladajućoj Demokratskoj partiji socijalista, međutim, kažu da su spokojni i da i pored problema sa kojima se država suočava na finansijskom planu vjeruju da će im većina građana ponovo dati glas.\n„Sasvim, sasvim je izvjesno da DPS, odnosno koalicija na vlasti nema alternativu koja bi mogla da preuzme vlast i da Crnu Goru povede ka evropskim integracijama. Crnogorska opozicija podmeće Crnoj Gori nogu na svakom koraku i vjerujem da će još dugo vremena proći dok aktuelna vlast dobije alternativu u Crnoj Gori“, rekao je poslanik DPS Obrad Mišo Stanišić.\nMiloš Bešić kaže da postoji i treći faktor koji bi trebalo ukalkulisati sa ekonomskom krizom i, kako on kaže - krizom autoriteta u DPS, to je situacija u opoziciji\n“Činjenica je da se sve više radi na integraciji opozicije, što svakako proizvodi drugačiju situaciju, koja ne donosi nužno političke promene, ali ujedinjuje sve mehanizme i sve političke snage koje su rezistentne ili pokazuju otpor u odnosu na postojeću strukturu vlasti. To bi bile ključne stvari i mislim da sami element ekonomske krize nije dovoljan da govorimo o smeni vlasti”, zaključuje Bešić.


Američki sekretar za odbranu izneo viziju uravnotežene vojne strategije\nČetiri meseca pre isteka mandata administracije predsednika Buša, američki sekretar za odbranu Robert Gejts izneo je svoju viziju američke vojne strategije, rekavši da Pentagon mora da uspostavi ravnotežu između konvencionalnih vojnih sposobnosti i sposobnosti da se suprotstavlja pobunama. Gejts je takođe izneo neke pouke koje je izvukao iz ratova u Iraku i Avganistanu.\nGovoreći klasi studenata Nacionalnog univerziteta odbrane, ovde u Vašingtonu, sekretar Gejts je rekao kako veruje da će sposobnost Amerike da se narednih godina suprotstavi opasnostima po sopstvenu bezbednost zavisiti od njenih uspeha u aktuelnim konfliktima.\n”Otvoreno govoreći, ako bismo podbacili, odnosno ako bi se zaključilo da smo podbacili, bilo u Iraku ili Avganistanu, to bi bio katastrofalan udarac za naš ugled, kako među prijateljima i saveznicima tako i među potencijalnim neprijateljima“, rekao je Gejts i dodao da će broj borbenih jedinica u Iraku vremenom opadati:\n”Bez obzira ko bude izabran za predsednika, u novembru, Amerika će još godinama imati ulogu u Iraku, bilo kao savetnik bilo kao učesnik u antiterorističkim aktivnostima“.\nGejts je rekao da broj američkih vojnika u Avganistanu raste i da tamošnji konflikt iz više razloga predstavlja kompleksniji i teži dugoročni zadatak nego Irak. Nazvavši konflikte u Iraku i Avganistanu ”nasilnim promenama režima propraćenim izgradnjom nove države pod konstantnom vatrom“, Gejts je rekao da je malo verovatno da će Sjedinjene Države u skorijoj budućnosti biti umešane u neku sličnu situaciju. Međutim, on je upozorio da će se američke oružane snage verovatno suočiti sa sličnim izazovima i da je stoga važno uvežbavati direktno suprotstavljanje pobunama i uvesti u redovnu upotrebu nove i nekonvencionalne vojne veštine. Ipak, dodao je da će Sjedinjene Države morati da se hvataju u koštac i sa tradicionalnijim vrstama opasnosti.\n”Prošlomesečni snimci ruskih tenkova kako ulaze u Republiku Gruziju predstavljali su podsećanje da nacije i države i njihove vojske još igraju veliku ulogu“, rekao je Gejts.\nAmerički sekretar za odbranu ipak je dodao da nema razloga ”ponovo se naoružavati za još jedan Hladni rat“ sa Rusijom i zaključio svoj govor pozivom ovoj klasi američkih oficira da zauzmu skromniji stav o tome šta američka vojna sila i tehnologija mogu da ostvare. On je pozvao studente da nikada ne smetnu sa uma ”prihološku, kulturnu, političku i ljudsku dimenziju ratnog sukoba“, za koji je rekao da je "neminovno tragičan, neefikasan i neizvestan".


Ministar finansija Republike Srbije Siniša Mali slagao je medije kada je rekao da je Washington zatražio na jučerašnjim pregovorima u Bijeloj kući da Srbija prizna nezavisnost Kosova.\nMali je juče novinarima kazao kako je jedan od zahtjeva koju je dobila delegacija na čelu s Aleksandrom Vučićem – priznanje Kosova.\n“Od svih 16 tačaka koje su stavljene na papir sa zahtjevima, većina su političke, a 10. podrazumijeva priznanje nezavisnosti Kosova. Tačka 10 odnosi se na međusobno priznanje. Ima i ekonomskih tema i one koje se odnose na infrastrukturu, autoput, željeznice, pomoći malim i srednjim preduzećima kako bi se podigla ekonomija cijelog region”, kazao je Mali.\n„Nije istina“, napisao je Grenell, reagujući na objavu portala The Pavlovic Today da je Vučiću predstavio papir kojim treba da prizna nezavisnost Kosova.\nPortal The Pavlovic Today objavio je ranije kako je iz izvora bliskih srpskom predsjedniku obaviješten da je Vučiću juče na pregovorima Srbija-Kosovo u Bijeloj kući predstavljen dokument kojim bi trebalo da prizna nezavisnost Kosova.\nPrevious article RTRS duguje BHRT-u 42 miliona KM, svu prikupljenu RTV taksu u 2019. zadržali za sebe\nNext article Potvrđen sastanak Vučića i Trumpa ako se potpišu ekonomski sporazumi


Klintonovi - važan faktor na izborima 2014.\n08 mart, 2014\nBivši predsednik Bil Klinton i Hilari Klinton na ceremoniji polaganja zakletve Terija Mekolifa kao guvernera Virdžinije.\nBivši predsednik Bil Klinton i njegova supruga Hilari, bivša državna sekretarka, ove godine će biti veoma angažovani u kampanjam demokratskih kandidata na izborima za Kongres.\n2014. je godina kada se održavaju kongresni izbori u SAD i američki birači mogu da očekuju da će vrlo često vidjati bivšeg predsednika Bila Klintona i njegovu suprugu, bivšu državnu sekretarku Hilari Klinton. Oni su veoma traženi da pomognu demokratskoj stranci u kampanji njenih kandidata. To bi takodje moglo biti od koristi za Hilari Klinton ukoliko odluči da se 2016. kandiduje za predsednicu.\nOčekujte da često vidjate ovakav priyor 2014... Bil Klinton vodi kampanju u ime demokrata, u ovom slučaju kandidatkinje za Senat iz Kentakija.\n„Veoma je važno ko će odneti pobedu na ovim izborima i Alison Landeran Grajms bi trebalo da pobedi, a to će uz vašu pomoć i biti slučaj“, poručuje biračima Bil Klinton.\nHilari Klinton je i dalje popularna i demokrate žele da iskoriste taj njen status zvezde.\nBivši predsednik je takodje deo novog video spota Demokratske stranke o pravu glasa.\n„Obaranje barijera i širenje prilika je uvek bilo tipično za našu zemlju i uporište je Demokratske stranke“, govori Bil Klinton u tom spotu.\nBil Klinton će verovatno igrati ključnu ulogu ukoliko Hilari Klinton donese odluku da se kandiduje za predsednicu 2016. Ona se polako sve više pojavljuje u javnosti, uključujući nedavni skup u Njujorku.\n„Jedan od najboljih saveta koji sam ikada čula potekao je od Elenor Ruzvelt 1920-tih. Ona je rekla da bi žene u politici ili u državnoj službi trebalo da imaju kožu kao nosorog. Mislim da tu ima istine.“\nHilari Klinton uveliko vodi u anketama o javnom mnjenju medju mogućim kandidatima za 2016. i njena kandidatura će pružiti energiju ženama u Demokratskoj stranci, kaže analitičar Stiven Hes.\n„Ono što će biti posebno u slučaju Hilari Klinton, mada je to sve više slučaj širom sveta, imaćemo prvu ženu predsednika SAD i mislim da bi to do izvesne mere bio faktor u njenu korist u smislu stepena do kojeg bi mogla da mobiliše žene koje čine više od polovine populacije.“\nMedjutim, izbori su tek za više od dve godine, kaže Hes, što je jako dug period u politici.\n„Toliko se mnogo stvari može dogoditi u dve godine i siguran sam da medju demokratama vlada izvesno strahovanje da je njihov kandidat već odredjen.“\nS obzirom da nema jasnog favorita na republikanskoj strani, republikanski strateg Ron Bondžan priznaje da bi Hilari Klinton bila izvanredan kandidat.\n„Trebaće nam neko harizmatičan, pametan i mudar i biće interesantno videti ko će se pojaviti.“\nMedjutim, birači će verovatno tražiti promenu pošto predsednik Obama ode sa položaja i analitičar Stjuart Rotenberg smatra da to predstavlja izazov.\n„Naredni demokratski kandidat, ko god da to bude, moraće da osigura da vodi veoma odvojenu, odredjenu drugačiju vrstu kampanje.“\nHilari Klinton će, prema očekivanjima, do kraja ove godine odlučiti da li da se kandiduje za predsednicu.


Koje mere treba preduzeti da se duhovno pročisti zaposednuta kuća ili okruženje?\nDuhovno pročišćenje kuće (vastu)\n1. Uvod u razloge negativnih vibracija i zaposednutosti prostora\nIstraživanje zasnovano na duhovnoj nauci otkrilo je da većina kuća na svetu ima neki oblik negativnih vibracija. Ove negativne vibracije mogu da se jave iz različitih razloga kao što su:\nDa li obavljaju duhovnu praksu?\nDa li je duhovna praksa koju obavljaju u skladu sa šest osnovnih principa duhovne prakse?\nKakav je psihološki profil ljudi koji žive u prostoru?\nZa koje namene se koristi prostor?\nStambeni prostor: vrsta građevine, čistoća kuće, stvari u kući i njihov razmeštaj, itd.\nPlac na kome je sagrađena kuća\nVažno je napomenuti da negativne vibracije privlače duhove ili suptilna tela preminulih predaka. Sledeći grafikon pokazuje faktore i u kom procentu svaki od njih utiče na to da prostor koji ima negativne vibracije privlači duhove i suptilna tela preminulih predaka.\nKada na primer ljudi koji stanuju u nekom prostoru imaju mnogo ličnih mana kao što su bes, pohlepa, zavisnosti itd, to će privući duhove ili suptilna tela preminulih predaka. Prostor koji se koristi da bi se prepuštalo zavisnostima, tamasik muzici itd, takođe privlači duhove. Posle smrti gotovo 60% suptilnih tela naših predaka ostaje vezano za zemlju. Polovina ovih suptilnih tela predaka luta oko svojih omiljenih mesta (doma u kome su živeli) ili objekata, a druga polovina oko ljudi koje su najviše voleli. Suptilna tela preminulih predaka koji su vezani za zemlju će najverovatnije da prave probleme svojim potomcima, ili ljudima koji sada žive u njihovom nekadašnjem domu.\nPročitajte članak – Zašto bi moji preminuli preci želeli da me povrede?\nMeđutim, većina ljudi nije svesna ometajućih vibracija u svom domu, jer su i oni sami pod uticajem crne energije duhova. Zbog toga ne osećaju prisustvo duhova, suptilnih tela preminulih predaka, ni negativne vibracije. Zbog prisustva omotača crne energije (u proseku debelog 4 cm) koji postoji oko većine ljudi i nerazvijenosti njihovog šestog čula, većina ljudi ne oseća suptilno neprijatnost koja potiče od prisustva duhova.\nOvo je isto kao na primer kad zdravstveni radnici više ni ne osećaju, niti im smeta miris lekova ili sredstava za dezinfekciju u bolnici. Isto tako, oni koji oko sebe imaju omotač od crne energije (tj. rađa-tame) bolje se osećaju u prostoru u kome ima više rađa-tama aktivnosti. Na primer, alkoholičar koji je zaposednut biće srećan jedino kad u kući ima dosta alkoholnih pića.\n2. Mere za otklanjanje zaposednutosti i negativnih vibracija iz prostora\nSledeća tabela pokazuje uporedni značaj mera za duhovno pročišćenje nekog prostora:\nNapomena – Sledeće mere za duhovno isceljivanje su efikasna sredstva za smanjivanje negativnosti u prostoru:\nPaljenje SSRF mirišljavih štapića\nMere za isceljivanje imaju veću moć kada se primenjuju sa Bogoljubljem i duhovnom emocijom, uz redovnu duhovnu praksu. Nauke Vastušastra i Feng Šui imaju ograničenu ulogu u otklanjanju zaposednutosti. Odgovarajući obredi koji se primenjuju radi duhovnog pročišćenja prostora donose mnogo više koristi od strukturnih promena koje savetuju i Vastušastra i Feng Šui. I pored toga, samo niži duhovi male duhovne moći odlaze posle primene obreda za duhovno pročišćenje prostora. Sledeća tabela pokazuje rezultate istraživanja zasnovanog na duhovnoj nauci o efektima truda isterivača duhova da očiste kuću zaposednutu duhovima.\nPrema prirodi zaposednutosti postoje:\nStvarne: Ovo su slučajevi stvarne zaposednutosti duhom ili suptilnim telom preminulog pretka.\nIzmišljene: To su slučajevi kada ljudi zamišljaju ili haluciniraju da je kuća zaposednuta.\nRazne: U slučajevima u kojima kuća može izgledati zaposednuta zbog negativnih vibracija koje prouzrokuju: struktura kuće, plac oko kuće, misli stanara itd.\nOva kolona daje prosečnu verovatnoću da je zaposednutost stvarna, izmišljena ili se radi samo o negativnim vibracijama.\nMala je verovatnoća da će isterivač duhova / čarobnjak / tantrik / mantrik / duhovni iscelitelj / sveštenik / vidovnjak prosečnih sposobnosti biti u stanju da ukloni duha.\nTo znači da će 30% ljudi koji su umislili da je prostor bio zaposednut biti umireno na psihološkom nivou time da je duh oteran, kada prostor čiste isterivači duhova prosečnih sposobnosti. Dodatnih 10% će osetiti neko poboljšanje ako su uzrok navodne zaposednutosti bile sekundarne negativne vibracije, a ne u duh.\nSamo duhovna praksa koja je u skladu sa šest osnovnih principa duhovne prakse omogućava da se duh ukloni iz prostora.


Kvinsi Džons | Headliner\nLegendarna pesma koju je otpevao Frenk Sinatra, “Fly Me to the Moon” prva je pesma koju su astronauti Apola 11 putili kada su sleteli na Mesec 20. jula 1969. godine. Kada je Apolo 11 sleteo na odredište, Armstrong je izgovorio čuvenu rečenicu: “Orao je sleteo” upućenu NASA centru u Hjustonu. …\nObjavljen prvi trejler za dokumentarac o Kvinsiju Džonsu\nDokumentarac “Quincy” o pevaču, muzičkom i filmskom producentu Kvinsiju Džonsu režirali su njegova ćerka Rašida Džons i Alan Hiks, a premijerno će biti prikazan 21. septembra na Netflixu. Kvinsi Džons objavio je trejler za “Quincy”, novi dokumentarac koji nas vodi kroz šest decenija njegovog muzičkog rada. U svojoj dugogodišnjoj karijeri, …


14.7.2022 0:00:00 29.6.2022 0:00:00 Odluka o dopuni Odluke o usvajanju Strateškog okvira za reformu javne uprave - Ured koordinatora za reformu javne uprave PhaseThree Online konsultacije OnGoing 14.07.2022. Direktni poziv svim registrovanim sa liste zainteresiranih Internet\n14.7.2022 0:00:00 29.6.2022 0:00:00 Pravilnik o izmjenama i dopunama Pravilnika o unutrašnjoj organizaciji Ministarstva bezbjednosti Bosne i Hercegovine - Ministarstvo sigurnosti BiH PhaseThree Online konsultacije OnGoing 14.07.2022. Direktni poziv svim registrovanim sa liste zainteresiranih Internet\n14.7.2022 0:00:00 29.6.2022 0:00:00 Prijedlog Programa rada MVP BiH za 2023. godinu - Ministarstvo vanjskih poslova PhaseThree Online konsultacije OnGoing 14.07.2022. Direktni poziv svim registrovanim sa liste zainteresiranih Internet\n14.7.2022 0:00:00 29.6.2022 0:00:00 Prednacrt pravilnika o primjeni modula u ŽS BiH - Regulatorni odbor željeznica BiH PhaseTwo Online konsultacije OnGoing 14.07.2022. Direktni poziv svim registrovanim sa liste zainteresiranih Internet\n14.7.2022 0:00:00 29.6.2022 0:00:00 Nacrt Srednjoročnog plana rada Uprave Bosne i Hercegovine za zaštitu zdravlja bilja 2023.-2025. - Uprava BiH za zaštitu zdravlja bilja PhaseThree Online konsultacije OnGoing 14.07.2022. Direktni poziv svim registrovanim sa liste zainteresiranih Internet\narrow-eseek-e 51020 items per pageRefresh11 - 20 of 580 items


You searched for Osobe sa invaliditetom koje su menjale svet : Stranica 2 od 4 : Nadlanu.com\nIzložba "Osobe sa invaliditetom koje su menjale svet" sutra u Vrbasu\nInteraktivna izložba "Osobe sa invaliditetom koje su menjale svet" održaće se u utorak, 10. septembra, sa početkom u 12 časova u centru Vrbasa (Trg Nikole Pašića). Izložbu će otvoriti predstavnik Ministarstva za rad, zapošljavanje,…\nPogledajte kako je izgledalo otvaranje izložbe “Osobe sa invaliditetom koje su menjale svet” u…\nIzložba “Osobe sa invaliditetom koje su menjale svet“ otvorena je 24. jula u okviru manifestacije Popinačko kulturno leto. Ovo je drugo otvaranje izložbe, a prvi put da je postavka predstavljena u Popincima.…\nIzložba "Osobe sa invaliditetom koje su menjale svet" otvorena je juče u okviru manifestacije Popinačko kulturno leto. Ovo je drugo otvaranje izložbe, a prvi put da je postavka predstavljena u Popincima. Posetioci opštine Pećinci biće u…\nDrugo otvaranje izložbe „Osobe sa invaliditetom koje su menjale svet“ održaće se u okviru Popinačkog kulturnog leta sutra, 24. jula, u centru Popinaca. Fotografije sa tekstom o životu osoba sa određenim fizičkim smetnjama, ali sa jačom…\nIzložba "Osobe sa invaliditetom koje su menjale svet" na Štrand Summer Festu\nNa prostoru ispod Mosta slobode, od 29. juna do 31. avgusta, održaće se sada već tradicionalni Štrand Summer Fest, koji će po treći put dočekati Novosađane, ugostiti okolinu i prigrliti turiste. Festival namenjen svima, kao uvertira za…\nSvečano otvaranje izložbe "Osobe sa invaliditetom koje su menjale svet", na kojoj su izložene fotografije sa tekstom o životu osoba sa invaliditetom koje su uvrštene u projekat, održano je 4. jula u Katoličkoj porti u Novom Sadu. Izložbi…\nOtvorena izložba "Osobe sa invaliditetom koje su menjale svet"\nSvečano otvaranje izložbe "Osobe sa invaliditetom koje su menjale svet", na kojoj su izložene fotografije sa tekstom o životu osoba sa invaliditetom koje su uvrštene u projekat, održano je juče u Katoličkoj porti u Novom Sadu.…\nSvečano otvaranje izložbe "Osobe sa invaliditetom koje su menjale svet" u Katoličkoj porti u Novom…\nSvečano otvaranje izložbe "Osobe sa invaliditetom koje su menjale svet" u Katoličkoj porti u Novom Sadu održaće se u četvrtak, 4. jula, sa početkom u 19 časova. Projekat "Osobe sa invaliditetom koje su menjale svet" sprovodi kompanija…\nPogledajte kako je bilo na tribini "Osobe sa invaliditetom koje su menjale svet" posvećenoj Sari…\nDruga tribina, u okviru projekta "Osobe sa invaliditetom koje su menjale svet" održana je 14. maja na Kamernoj sceni Srpskog narodnog pozorišta, u Novom Sadu. Tribinu su otvorili: Robert Čoban, direktor Color Press Grupe i Vladimir…\nTribina "Osobe sa invaliditetom koje su menjale svet" održana u Novom Sadu\nDruga tribina, u okviru projekta "Osobe sa invaliditetom koje su menjale svet" održana je danas, 14. maja na Kamernoj sceni Srpskog narodnog pozorišta, u Novom Sadu s početkom u 11 časova. Tribinu su otvorili: Robert Čoban,…\nSTEFAN UŽIVAO U TREŠNJAMA: Novak Đoković proveo dan sa sinom…\nNAS TROJE: Aleksandra Subotić trudničke dane provodi pored…\nDOŠLO DOBA ZA MALU GENERALKU: Voja Nedeljković završio u…


Gran pri: Srbiji pripao maraton protiv Kine - Odbojka, Ostali sportovi, Top News\nGran pri: Srbiji pripao maraton protiv Kine\nAleksandar Milosavljević 16.08.2014., 14:27\nŽenska odbojkaška reprezentacija Srbije savladala je selekciju Kine u meču 2. kola Gran pri turnira koji se održava u Makauu sa 3:2, po setovima 24:26, 28:26, 21:25, 25:20, 17:15, posle dva sata i 20 minuta igre.\nOvim trijumfom izabranice Zorana Terzića su zadržale šanse za plasman na završni turnir koji se od 20. do 24. avgusta održava u Tokiju, a na koji se sa bodom iz današnjeg duela već plasirala repezentacija Kine.\nU veoma uzbudljivom duelu na kraju više sreće, ali i znanja imao je naš nacionalnim tim koji su do trijumfa predvodile Sanja Malagurski sa 25 odnosno Brankica Mihajlović sa 23 poena, a vrlo dobra u napadu i bloku bila je Milena Rašić koja je poentirala 18 puta.\nNašu selekciju već u nedelju očekuje duel sa reprezentacijom Južne Koreje koja je danas poražena od Japana sa 3:2. Taj meč će biti i odlučujući što se tiče plasmana Srbije na završni Gran pri turnir.\nPrethodna vest I kad ima malo odeće na sebi Kešelj ne zaboravlja Zvezdu i Olimpijakos (FOTO)\nSledeća vest Micov sa Ercegom stiže na megdan Zvezdi


Kukan: Pregovori osnova za ključne reforme\n19. januar/siječanj, 2014.\nPočetak pristupnih pregovora sa Evropskom unijom 21. januara je pozitivan signal za zemlju da iskoristi trenutni zamah i da bude "sto odsto posvećena daljim reformama", ocenio je poslanik Evropskog parlamenta Eduard Kukan.\n"Nadam se da će početak pristupnih pregovora doneti više podstreka za reforme u zemlji. To je važan korak u dugom procesu i Srbija se kreće u dobrom smeru", rekao je evropski parlamentarac u izjavi Tanjugu uoči prve međuvladine konferencije Srbije i EU kojom u utorak i zvanično počinju pregovori sa Briselom.\nKukan, koji je član grupe poslanika - "Prijatelji Srbije", naglasio je da vlasti u zemlji treba da iskoriste trenutni zamah u dosadašnjem procesu evrointegracija.\n"Brojne su oblasti u kojima Srbija mora da bude sto odsto posvećena daljim reformama. To uključuje pravosuđe, borbu protiv kriminala i korupcije, diskriminacije, kao i unapređivanje ljudskih prava i prava manjina", objasnio je on.\nSlovački poslanik iz grupacije Evropske narodne partije u EP ističe da je i dijalog sa Prištinom važan za dalje napredovanje u procesu evropskih integracija.\n"Nadam se da će dve strane shvatiti važnost onoga što je do sada postignuto. Svi dogovori su dobra osnova za izgradnju boljih odnosa između Beograda i Prištine", ocenio je Kukan.


Dnevni bilten 29.09.2017.\nBRNABIĆ U MILANU NA SASTANKU "NOVI LIDERI ZA EVROPU" O MIGRANTSKOJ KRIZI\nBEOGRAD, 28. septembra 2017. (Beta) - Premjerka Srbije Ana Branabić izjavila je danas u Mianu da je aktuelna migrantska kriza pokazala neophodnost saradnje i zajedničkog delovanja svih aktera na međunarodnoj sceni, pre svega u Evropi. Ona je na sastanku "Novi lideri za Evropu" u okviru Svetskog ekonomskog foruma dodala da "Evropa treba da se pripremi za globalno liderstvo" i da pronađe način da iskoristi migracije za ekonomski rast i razvoj. Zajednicu "Novi lideri za Evropu", čiji je Brnabić član od formiranja novembra 2016. godine, čine mladi političari i donosioci odluka iz više evropskih zemalja, saopštila je Vlada Srbije. Učesnici sastanka razgovarali su o aktuelnim izazovima s kojima se Evropa suočava u pet ključnih oblasti: demokratija i upravljanje, energetska održivost, migracije i granice, bezbednost i odbrana i ekonomija fokusirana na ljude. Brnabić, koja će u okviru sastanka Svetskog ekonomskog foruma predsedavati radnoj grupi za politike migracija i granica, predstavila je platformu ove grupe. Predsedavanje tom grupom predstavlja priznanje Srbiji zbog odnosa koji ima prema migrantima i svim građanima Srbije koji su prema migrantima pokazali veliko gostoprimstvo, navodi se u saopštenju. Brnabić je rekla da je kroz Srbiju prošlo više od milion ljudi iz ugroženih zemalja i da Srbija ni u jednom trenutku nije zatvorila svoje granice. "Dodatno, u ovoj školskoj godini 645 đaka migranata pohađa škole u Srbiji. To je prepoznato u Evropi i predsedavanje ovom radnom grupom je priznanje Srbiji za učinjene napore u migrantskoj krizi", izjavila je ona. Govoreći o ciljevima radne grupe "Migracije i granice", Brnabić je rekla da će se osloniti na četiri stuba koje je Svetski ekonomski forum definisao. Prema njenim rečima, to su upravljanje tokovima ljudi i kontrola granica evropskih zemalja, kao i pitanje integracije migranata u Evropi. Grupa će razmatrati i koje su sve mogućnosti za unapređenje položaja migranata u zemljama porekla, dodala je ona.\nU BUKUREŠTU POTPISAN MEMORANDUM O SARADNjI U OBLASTI ENERGETIKE\nBEOGRAD, 28. septembra 2017. (Beta) - Predstavnici EU i zemalja Centralne i Jugoistočne Evrope danas su u Bukureštu potpisali Memorandum o zajedničkom pristupu razvoja u oblastima tržišta električne energije, energetske efikasnosti i obnovljivih izvora energije. U ime Srbije Memorandum je potpisao ministar rudarstva i energetike Aleksandar Antić koji je u Bukureštu prisustvovao sastanku ministara energetike zemalja Centralne i Jugoistočne Evrope. Na sastanku su razmatrani elektroenergetski projekti povezivanja država Centralne i Jugoistoične Evrope, razvoj tržišta električne energije i obnovljivih izvora energije. Antić je novinarima rekao da je ocenjeno da je postignut značajan napredak u realizaciji projekta gasne interkonekcije Bugarske i Srbije i data podrška početnim aktivnostima vezanim za gasnu interkonekciju Srbije i Rumunije. "Projekat gasne interkonekcije Srbija-Bugarska je od ključnog značaja za diverzifikaciju i sigurnost snabdevanja obe zemlje, ali i drugih država u regionu, pre svega Bosne i Hercegovine", rekao je Antić. Ukazao je i da će gasna interkonekcija sa Rumunijom uvesti novi izvor snabdevanja i energetske sigirnosti jer je Rumunija značajan proizvođač gasa koji će vrlo brzo posle završetka istraživanja u Crnom moru biti neto izvoznik gasa. Antrić je kazao da se danas potpisanim Memorandom nadležnosti Grupe na visokom nivou za gasno povezivanje u Centralnoj i Jugoistočnoj Evropi (CESEC) proširuje i na oblast električne energije. Kako je ocenio, to što je Memorandum potpisala Evropska komisija, devet članica EU i sedam članica Energetske zajednice, garantuje da će se raditi na eneretskoj sigurnosti ne samo zemalja zapadnog Balkana već i drugih država koje tokom godine imaju određene probleme u snabdevanju električnom energijom. "Napravljena je lista projekta na kojoj su naši projekti o Transbalkanskom koridoru na vrhu prioritita. Za Srbiju je posebno začajno što je EK snažno podržala projekat izgradnje interkonekcije Srbije i Crne Gore koja je deo projekta povezivanja podvodnim kablom Crne Gore i italije, što čitavom regionu obezbeđuje pristup novim tržištima električne energije", rekao je Antić. On je dodao da je ocenjeno da energetska efikasnost predstavlja za čitav region veliki izazov i veliku šansu i da to postaje potencijalni novi energetski izvor, usled značaja i nivoa ušteda. "Zemlje regiona u oblasti energetske efikasnosti treba da koriste iskustva EU i fondove EU koji su značajni za osnivanje nacionalne fondova za tu oblast", istakao je Antić i dodao da će obnovljivi izvori energije u ekološkom smislu predstavljati okosnicu budućeg održivog razvoja Srbije i zemalja regiona.\nZAGREB, 28. septembra 2017. (Beta) - Poslanik srpske nacionalne manjine u Saboru Hrvatske Milorad Pupovac kritikovao je danas pojedine odredbe predloga novog zakona o braniteljima ocenivši da se u zakon uvode "elementi ratne retorike". "To je loše za međunacionalne odnose u Hrvatskoj, to je loše za međudržavne odnose i vreme je da počnemo da gradimo mir, a da se ljudima kojima treba osigurati prava i odati poštovanje, to učini tako da ne stvaramo pretpostavke za nove sukobe i produbljujemo stare", rekao je Pupovac novinarima u Saboru. On je tako komentarisao predložene formulacije novog zakona da su branitelji branili Hrvatsku od agresije "Srbije, Crne Gore, JNA (Jugoslovenska narodna armija) i paravojnih jedinica iz BiH uz pomoć velikog broja pripadnika srpske nacionalne manjine u Hrvatskoj". Ranije je takvu formulaciju oštro kritikovao i predsednik Srbije Aleksandar Vučić. Pupovac je rekao da će poslanički klub Samostalne demokratske srpske stranke (SDSS), koji je deo vladajuće većine koju predvodi Hrvatska demokratska zajednica (HDZ), doneti konačan sud o predlogu zakona kada bude odgovoreno i na pitanja koliko će zakon kratkoročno i dugoročno koštati zemlju i kakav će biti odnos između braniteljske populacije, članova njihovih porodica i ostalih građana Hrvatske. "Dotad iskazujemo svoju rezervu i neslaganje s određenim odredbama... Imamo pravo da postavljamo pitanja, neće nam niko začepiti usta", rekao je Pupovac. Na pitanje predstavlja li izjava predsednika Srbije o hrvatskom zakonu mešanje u unutrašnje stvari, Pupovac je odgovorio da Vučić ne treba da se meša, ali da može da izrazi svoje mišljenje ako se tiče međudržavnih odnosa, politike obnove poverenja ili istorijskih tema, što jeste slučaj. "Ukoliko to stvara potencijalno međudržavno loše odnose, ako ugrožava nastavak dijaloga, a ugrožava, iskazati neku vrstu zabrinutosti može svako. Kada bi to bilo nešto više, onda to ne bi bio posao ni za jednog državnika, pa ni predsednika Srbije", rekao je Pupovac. Sporna formulacija o Srbiji, Crnoj Gori i JNA kao agresorima, uz oružanu pobunu dela srpske manjine, već je korišćena u Deklaraciji o Domovinskom ratu iz 2000. godine, ali je ona sada pooštrena forumacijom o "velikom broju pripadnika srpske nacionalne manjine", a u agresore su ubrojane i paravojne jedinice iz BiH.


Predsednik Srbije Tomislav Nikolić izjavio je u Moskvi da Srbija nikada neće priznati Kosovo, čak i ako ne bi mogla da udje u EU. „Srbija vodi pregovore sa EU i sa Prištinom i trudi se da svi ljudi na Kosovu žive bolje, i u tome nas podržava Rusija. Nikada nećemo priznati nezavisnost Kosova, čak i ako ne budemo mogli da udjemo u EU“, rekao je Nikolić u intervjuu Rusija 24, odgovarajući na pitanje da li ulazak Srbije u EU označava odbacivanje mogućnosti povratka Kosova.\nPo njegovim rečima, većina stanovništva podržava ulazak u EU. Naveo je da je narod „razuman“ i da želi da očuva veze sa Rusijom i istovremeno bolji život u okviru EU. „Pritom, nikada nećemo priznati nezavisnost Kosova i Metohije. U sukobu Rusije i EU, stradaju i Rusija i EU i Srbija. EU hoće da nas privuče na svoju stranu, ali mi se ne damo, saradjujemo i sa Rusijom i sa EU, i kada nam stave uslov počinjemo da sumnjamo da nam žele dobro.“\nNikolić je izrazio nadu da će sporovi izmedju EU i Rusije uskoro biti rešeni.\nTomislav Nikolić razgovaraće danas, drugog dana radne posete Moskvi, s predsednikom Rusije Vladimirom Putinom u Kremlju.


Reagovanje MIP-u Crne Gore i ministru inostranih poslova YU\nNumber: 465/01 - 02\nTO: mr. Goran Svilanovic, ministar inostranih poslova YU; MIP CG\nCrnogorska etnicka zajednica ponovo upucuje ostar protest povodom nacina na koji predstavnici, jos uvijek zajednickog konzulata SRJ, zloupotrebljavaju povjerenu im duznost.\nRanije smo pisali da je odlazeci konzul uspostavio dobre odnose sa SPC (sto je za pohvalu), ali je lose i van svake pameti da se svestenstvu obeca kako ce se rad ovoga konzulata temeljiti na nacelima Svetog trojstva i u duhu Pravoslavlja.\nNovopridosli konzul Bajic je nastavio stazama svog prethodnika. Organizovao je susrete i prijeme samo za srpsku zajednicu, kako u Melburnu tako i u Sidneju, i time ukazao jasno na cinjenicu da se ovaj konzulat stavio u sluzbi samo jedne nacije.\nNa jucerasnjem prijemu u konzulatu su bili pozvani samo i jedino predstavnici srpske dijaspore, a prisustvo predstavnika SPC je iskorisceno da se ukaze na nove vjetrove koji duvaju iz otadzbine (Srbije) – o cvrscoj vezi drzave i SPC. Srpskim predstavnicima je predstavio i novouspostavljenog konzula za (srpsku) dijasporu.\nCrnogorska etnicka zajednica Australije je odlaskom zadnjeg Crnogorca izbrisana sa svih spiskova konzulata koji, na ovako ocigledan nacin, zloupotrebljava naziv zajednicke drzave.\nNjihova je duznost da na ovakvim predstavljanjima pozivaju i udruzenja ostalih etnickih skupina, a nase je pravo da odlucimo da li cemo se odazvati.\nCrnogorcima se ovim postupcima jasno ukazuje da u ovom i ovakvom konzulatu nijesu dobrodosli i da u njemu nemaju sta da traze.\nStoga zahtijevamo od Vlade Crne Gore da ovom problemu pristupi sa najvecom mogucom odgovornoscu i zastiti interese crnogorskih iseljenika te da nas o preduzetim mjerama zastite obavijesti u sto kracem roku.\nS’izrazima iskrenog postovanja\nMihailo Mandic, predsjednik MEAA


Solana Tuzla: U izgradnju dva skladišta uloženo 11 miliona KM – TuzlaInfo.ba\nSolana Tuzla: U izgradnju dva skladišta uloženo 11 miliona KM\nU petak su u tuzlanskoj Solani otvorena si dva skladišta za so u koja je uloženo oko 11 miliona KM.\nOtvaranje rinfuznog i visokoregalnog skladišta za so dio je razvojnog programa Solane, u okviru kojeg je već završena trafostanica i rekonstruisan pogon pakovanja.\nRifuzno skladište primat će 7.500 tona rasute soli, a automatizirano, visokoregalno, 10 hiljada tona upakovane soli.\nUjedno je počelo i pražnjenje fabričkog kruga pretrpanog paletama soli. Sve to zajedno je korak dalje u zaokruživanju priprema za izgradnju potpuno nove solane.\n“Visokoregalno skladište rijetko ćete naći u ovoj regiji jugoistočne Evrope . U potpunosti automatizirano sa informacionim sistemom, ulazom, izlazom, brzinom distribucije, ovo skladište će nam donijeti najmanje 40 posto ušteda u postojećem skladištenju, te unutrašnjem i vanjskom transporu”, kaže generalni direktor Solane Tuzli, dr Izudin Kapetanović.\nSolana je u vlasništvu 1.500 malih dioničara, a zapošljava nešto više od 400 radnika. Za njen rad, njene finalne proizvode kao i poluproizvode direktno i indirektno vezano je oko 5000 ljudi. Jedna od najvažnijih podsticajnih mjera države, bila je odluka nadležnih kojom je zaustavljeno trgovačko-lobističko gušenje Solane.\n“Mi smo u Federalnoj vladi pomogli tako što smo tuzlansku so vratili na ceste Federacije, pošto je dugo bila isključena iz zimskog održavanja cesta”, kaže ministar prometa i komunikacija FBiH Enver Bijedić.


Višković: Vlada će nastaviti da pomaže Istočnom Sarajevu - Citaj Filter\nVišković: Vlada će nastaviti da pomaže Istočnom Sarajevu\nPredsjednik Vlade Republike Srpske Radovan Višković izjavio je nakon današnjeg sastanka sa načelnikom opštine Istočno Novo Sarajevo Ljubišom Ćosićem da se ova lokalna zajednica, kao i cijelo Istočno Sarajevo, iz godine u godinu razvijaju, te poručio da će Vlada Srpske nastaviti da pomaže i ovoj i svim drugim lokalnim zajednicama širom Republike.\nOn je rekao da je na sastanku razgovarano o projektima u Istočnom Novom Sarajevu koji su pri završetku, a za koje je Vlada Srpske obezbijedila sredstva, kao i o projektima koje ova lokalna zajednica, odnosno grad Istočno Sarajevo planiraju realizovati u narednom periodu.\n“Drago mi je da u Republici Srpskoj imamo lokalne zajednice koje imaju potrebe za školama i za obdaništima, što pokazuje razvoj i da ima dovoljno mladih ljudi i dovoljano djece”, rekao je Višković novinarima nakon sastanka i obilaska objekta novog pozorišta u izgradnji.\nOn je poručio da će Vlada Srpske nastaviti i u narednom periodu da pomaže svim lokalnim zajednicama širom Republike Srpske.\n“Ne pravimo izuzetak i nismo Vlada koja će forsirati neku lokalnu zajednicu na štetu neke druge. Naprosto želimo ravnomjeran razvoj Republike od Trebinja do Novog Grada”, naglasio je Višković i dodao da će se Vlada tako ponašati i u narednom periodu.\nOn je istakao da kada se grade škole, obdaništa, putevi, vodovodi, ulaže u zdravstveni sektor, to onda nije politička ni nacionalna priča nego opštekorisna društvena priča za sve građane, što se može vidjeti i na prostoru Istočnog Sarajeva, gdje doseljava veliki broj stanovnika, pa čak i iz Sarajeva u Federaciji BiH.\nNačelnik opštine Istočno Novo Sarajevo Ljubiša Ćosić najavio je da će 15. oktobra u ovoj opštini zvanično biti otvoren Trg Republike Srbije, o čemu je na današnjem sastanku upoznao predsjednika Vlade Republike Srpske Radovana Viškovića.\nĆosić je podsjetio da su sredstva za izgradnju trga, koja se privodi kraju, 2017. godine obezbijedile vlade Republike Srpske i Srbije.\n“Upoznali smo predsjednika Vlade u kojoj je fazi završetak radova na izgradnji sportske dvorane, za čiju je izgradnju Vlada Republike Srpske intervenisala sa dva miliona KM”, rekao je Ćosić novinarima.\nOn je dodao da je, uprkos teškoj situaciji koja je pogodila javne finansije lokalnih zajednica, ali i republički nivo, Viškovišć izrazio razumijevanje za iskazanu potrebu da Vlada pomogne završetak pozorišta u Istočnom Novom Sarajevu.\n“Od Vlade ćemo dobiti još 500.000 KM, koje će biti iskorištene za tri lota za opremanje pozorišta – jedan za građevinske radove, opremanje pozorišta namještajem, te ugradnju audio i vizuelne tehnike”, precizirao je Ćosić i izrazio očekivanje da će u februaru ili martu pozorište biti i završeno.\nPrema njegovim riječima, na sastanku sa Viškovićem u opštinskoj upravi razgovarano je i o aktuelnoj epidemiološkoj situaciji u vezi sa virusom korona i usklađivanju mjera opštinskih štabova, Republičkog štaba za vanredne situacije i ostalih institucija s obzirom da se s dolaskom lošijeg vremena očekuje povećan broj oboljelih, a time i veći pritisak na zdravstveni sistem.\nTags: Ljubiša Ćosić Opština Istočno Novo Sarajevo Radovan Višković\nPrethodna INS: Usvojen izvještaj o izvršenju budžeta za prvih šest mjeseci\nSledeća Pale: Za sanaciju i uređenje dijela korita Miljacke 300.000 KM


Da li jedan poreski obveznik po istom osnovu može da bude oporezovan u dve različite zemlje? | Biznis.rs\nNajgora solucija za obveznika je ako dve zemlje ne mogu da se dogovore čiji je rezident\nDa li jedan poreski obveznik po istom osnovu može da bude oporezovan u dve različite zemlje?\n11.10.2021 13:13 Autor: Marija Jovanović 0\nNaša zemlja ima ugovore o izbegavanju dvostrukog oporezivanja sa više od 60 država. Ipak, postoje države sa kojima Srbija nema potpisane sporazume, pa se...\nMeđunarodno dvostruko oporezivanje nastaje kada isto pravno ili fizičko lice po osnovu istog predmeta oporezivanja u dve države bude oporezovano istim ili bitno sličnim porezom, kaže za Biznis.rs poreski savetnik i član UO Udruženja poreskih savetnika Srbije Vladimir Stefanovski.\nNa pitanje u kojim slučajevima se u praksi najčešće dešava dvostruko oporezivanje, naš sagovornik objašnjava da velika većina država u svetu oporezuje lica po principu poreskog rezidentstva i da to ne treba mešati sa boravištem ili prebivalištem, iako se često poklapaju.\n“Ukoliko se organi dve države ne bi dogovorili čiji je rezident neko lice, to bi bila najgora solucija za obveznika. Bio bi dva puta oporezovan”, dodaje naš sagovornik.\nŠta je savet poreskim obveznicima?\nUnilateralna mera je kada država jednostrano svojim zakonima propiše norme koje se odnose na izbegavanje dvostrukog oporezivanja. Kako objašnjava Stefanovski, u Srbiji takve norme postoje i u Zakonu o porezu na dohodak građana i u Zakonu o porezu na dobit pravnih lica. Oba zakona predviđaju poreski kredit za rezidenta koji je dohodak ostvario u inostranstvu i tamo platio porez, a po osnovu rezidentstva treba da ga plati i Srbiji.\nU većini slučajeva dovoljno je dokazati rezidentstvo\n“Recimo, srpski državljanin radi u Nemačkoj tamo boravi više od 183 dana u godini, ima centar životnih interesa tamo, potrebno je da to dokaže u Srbiji. Ogromna većina naših ljudi po svetu su poreski rezidenti država u kojima rade i nemaju obavezu plaćanja poreza u Srbiji. Ukoliko su poreski rezidenti Srbije, a platili su porez po osnovu aktivnosti u drugoj državi, treba da obezbede dokaz da je tamo porez plaćen. U suštini, ne bi trebalo da bude zakonskih problema. Problem bi mogao da nastane u prevelikoj administraciji, troškovima i gubitku vremena”, zaključuje naš sagovornik.\nEVROPSKA UNIJA GRAĐANI OPOREZIVANJE POREZI SRBIJA\nKrediti stanovništva i privrede nastavljaju da rastu, za godinu dana dug veći…\nGrađani sa dobrim zaradama moraju da sačekaju informaciju da li će platiti porez\nKo sve mora da plati porez u narednih sedam dana?


PSŽ i Džordan zajedno u Ligi Šampiona! - Sportske novosti\nNaslovna Fudbal Novosti Fudbal PSŽ i Džordan zajedno u Ligi Šampiona!\nPSŽ i Džordan zajedno u Ligi Šampiona!\nPariz Sen-Žermen i Majkl Džordan zajedno napadaju Ligu Šampiona? Da, ovo je samo još jedan u nizu marketinških poteza francuskog giganta…\nAktuelni prvak francuske jutros je na svom veb sajtu, ali i na svim društvenim mrežama predstavio novu garnituru dresova nastalu u saradnji sa brendom Džordan, koju će koristiti na mečevima Lige Šampiona.\nPored standardnih fudbalskih dresova, predstavljena je i košarkaška varijanta, a koje se već može i naručiti putem zvaničnog veb sajta tima iz Pariza.\nPariz Sen-Žermen će prvu utakmicu u ovosezonskoj Ligi Šampiona odigrati već sledećeg utorka kada će na ”Enfildu” gostovati ekipi Liverpula. Nakon toga očekuju ih susreti sa Crvenom Zvezdom i Napolijem, a zatim i sve revanš utakmice.\nPrethodni tekstStadion u Monaku promenio ime u čast selektora Francuske\nSledeći tekstEvropsko prvenstvo 2028. godine možda će se igrati u..\nLiga šampiona (drugo kolo kvalifikacija): KF Tirana – FK Crvena Zvezda (najava i prognoza meča)


Cipele "mejd in Kosovo" usred Beograda\nAvgust 19, 2018 08:16\nNusret Gaši, vlasnik firme koja proizvodi obucÌu "Geris" u Uroševcu, povodom prodaje njegovih cipela u centru Beograda, na čijim deklaracijama stoji "mejd in Kosovo", kaže da im niko dosad nije pravio problem.\n"Gledamo da na obucÌi ne pišemo ništa osim naziva ''Geris'', ako je vecÌ problem da stoji ''mejd in Kosovo''. Ali na terminalima, kada to šaljemo za Srbiju, i u papirima piše da je obucÌa proizvedena u Republici Kosovo. Do sada nam niko nije pravio problem, mada nemam izveštaj za poslednji mesec", kaže Gaši za "Novosti".\nTo ne znači da odsad necÌe, dodaje on.\n"Ne možemo da kažemo da pravimo u Kini kad pravimo na Kosovu tu obucÌu. Uvek smo pisali ''mejd in Kosovo'' i nisam ni znao da treba da stoji neka druga oznaka, kao što je HK", priča Gaši.\nŽenska, muška i dečja obucÌa "Geris" prodaje se u gotovo čitavoj Srbiji, i sigurno je da niko od kupaca nije ni primetio, ili nije mnogo davao tome na značaju, da piše ime nepriznate države, prenosi Tanjug.\n"Tu je došlo do nekog propusta, jer roba sa Kosova i Metohije može da ulazi, ali po dogovoru koji je napravljen, mora da stoji ''HK'', što je oznaka za carinsku teritoriju Kosova", kaže ministar trgovine Rasim LjajicÌ.\nDo pre nekoliko godina distributer obucÌe sa Kosova bila je firma "Mikoš" iz ÄŒačka, ali oni više ne rade sa njima. Od prošle godine kompanija "Geris" iz Uroševca otvorila je svoje predstavništvo u Beogradu, gde imaju mali magacin i sva roba se odatle dalje distribuira, navode "Novosti".\nTako je, kako kažu u Privrednoj komori Srbije, ukupan promet robe sa Kosovom, za prvih šest meseci u 2018. godini iznosio 231,9 miliona evra, što je za 10,3 odsto više u odnosu na isti period prošle godine.


Šešelja vređali navijači Željezničara, on im uzvratio - Nova Borba\nŠešelja vređali navijači Željezničara, on im uzvratio\nLider SRS Vojislav Šešelj razmenio je na društvenim mrežama oštre reči sa navijačima sarajevskog fudbalskog kluba "Željezničar".\nŠešelj je krilaticom "Ide Šešelj, nije dobre volje, pa pred sobom “manijake” kolje..." na svojom Tviter nalogu odgovorio na sada već tradicionalne provokacije navijača sarajevskog FK “Željeznicar” slične sadržine, prenosi "Blic".\nNa utakmici koju je “Željezničar” u subotu igrao protiv “Olimpika”, navijači ovog kluba, koji sebe nazivaju i “manijaci”, ponovili su staro gradivo, pa su stadionom na Grbavici odzvanjali sledeći stihovi:\n"Prva mi je i poslednja želja da zakoljem vojvodu Šešelja - orilo se tokom utakmice".\nOvo, inače nije ni nova pesma, kao što ni Šešeljev odgovor nije ništa novo, podseća "Blic".\nPre skoro dve godine, tokom poslednjeg meča jesenjeg dela prvenstva Premijer Lige BiH u kojem su pobedili “Čelik” iz Zenice, "manijaci" su pevali potpuno iste stihove.\nTada su dobar deo meča skandirali protiv Vojislava Šešelja, čime se navodno hteli da obznane šta misle o Šešeljevom puštanju iz Haga.\nNakon toga, oglasio se i Šešelj, koji je tada rekao da je čuo da su ga “oduševljeno dočekali navijači tima Željezničar”.\nObjasnio je i da je nekada, kao osnovac navijao za ovaj klub, i da je stanovao u Sarajevu na Grbavici, odnosno mestu gde se nalazi stadion “Želje”.\n"Obradovali su me vešću da su mi spremili jednu lepu pesmu i da se orio stadion. Mene je oduševilo, vrlo duhovito. Onda su neki na internetu na to reagovali - ispričao je tada Šešelj, izrecitovavši spornu krilaticu.


Smrt bin Ladena nije kraj borbe protiv terorizma\nNaoružani policajci na aerodromu u Los Angelesu\nExperti kažu da su sada izgledi za katastrofičan napad kao 11. septembra manje izgledni, ali da su prijetnje postale kompleksnije i raznovrsnije nego ikada u protekloj deceniji.\nAmerički zvaničnici iz oblasti sigurnosti i brojni analitičari upozoravaju da će nakon ubistva lidera al-Qaide Osame bin Ladena terorističke organizacije vrlo vjerovatno pokušati napad protiv Sjedinjenih Država i drugdje u svijetu.\nBin Laden je ubijen gotovo deset godina nakon katastrofičnih napada al-Qaide na Sjedinjene Države 11. septembra 2001. Tim američkih komandosa izveo je operaciju u Abbottabadu, u Pakistanu, naselju u kojem žive bogatiji nedaleko od glavnog grada Islamabada.\nState Department je odmah izdao upozorenje za putovanja u kojem se upozorava na moguće anti-Američko nasilje, dok američki zvaničnici naglašavaju da smrt bin Ladena nije kraj borbe protiv terorizma.\nDržavni sekretar Hillary Clinton:\n"Kontinuirana suradnja u budućnosti će i dalje biti jednako važna, jer i nakon ovog ključnog uspjeha ne smijemo zaboraviti da borba na zaustavljanju al-Qaide i njene mreže terorizma ne prestaje sa smrću bin Ladena."\nNakon napada 2001. mjere sigurnosti u Americi su znatno pojačane, u zgradama vlade i na drugim lokacijama.\nU saopćenju Ministarstva za domovinsku sugurnost se kaže da povodom bin Ladenove smrti neće izdati nalog za dizanje opreza na veći nivo, ali da su službe sigurnosti uvele pojačani stepen predostrožnosti.\nU washingonskom metrou primjetno je pojačano prisustvo uniformisanih policajaca.\nSa obuke u jednom od terorističkih kampova\nNa glavnom medjunarodnom aerodromu u Los Angelesu kažu da nisu primili ni jednu direktnu terorističku prijetnju povodom ubistva bin Ladena, ali da nastavljaju pojačanu kontrolu vidljivim prisustvom pripadnika sigurnosti i sprovodjenjem drugih mjera zaštite putnika.\nAnalitičar sa Univerziteta Johns Hopkins, Robert Guttman:\n"Nije gotovo. Mislim da će biti pojačana sigurnost širom Sjedinjenih Država, posebno u New Yorku i Washingtonu, ali i u Londonu."\nAnalitičari kažu da je bin Laden posljednjih godina uglavnom imao simboličnu ulogu unutar al-Qaide, i njoj pridruženih grupa u svijetu koje predstavljaju primarnu prijetnju Amerikancima kod kuće i u svijetu.\nPolicajac na ulici u Washingtonu\nRichard Weitz je analitičar u Institutu Hudson:\n"Mi smo svi svjesni da će u početku biti gore jer će usljediti neka vrsta odmazde, ukoliko je mogu ostvariti."\nPredsjednik Barack Obama kaže da će svijet biti sigurniji bez bin Ladena, ali upozorava u vezi budućnosti:\n"Nema sumnje da će al-Qaida nastaviti da priprema napade protiv nas. Mi moramo i mi ćemo ostati oprezni kako kod kuće tako i u inostranstvu."


Spanulis još godinu dana u Olimpijakosu | Novosti.RS\nSpanulis još godinu dana u Olimpijakosu\nsreda, 17. 07. 2019. u 11:26\nNemanja Dangubić i Vasilis Spanulis foto: M. Vukadinović\nGrčki veteran, tri puta osvajač Evrolige (jednom sa Panatinaikosom i dva puta sa Olimpijakosom) i isto toliko MVP Fajnal-fora, odigraće 10. godinu u istom klubu\nKapiten košarkaša Olimpijakosa Vasilis Spanulis potpisao je novi jednogodišnji ugovor, objavio je atinski velikan.\nGrčki 36-godišnji veteran, tri puta osvajač Evrolige (jednom sa Panatinaikosom i dva puta sa Olimpijakosom) i isto toliko MVP Fajnal-fora, odigraće 10. godinu u istom klubu.\nU Olimpijakos je došao 2010. godine iz redova ljutog rivala Panatinaikosa, gde je proveo tri sezone, i sada će u Pireju da odradi treći ugovor.\nNajuspešniji asistent u istoriji Evrolige, koji je nastupao još za Larisu, Marusi i NBA ligaša Hjuston, osvojio je ukupno sedam titula šampiona Grčke.\nSa reprezentacijom ima svetsko srebro iz Japana, kao i evropsko zlato iz Srbije i bronzu iz Poljske.


Evropsko prvenstvo u kendu održaće se u Beogradu, u Štark areni, od 24. do 26. maja.\nSrbija je dobila čast da bude domaćin prvenstva u japanskoj veštini, borbi mačevima od bambusa, nastaloj iz drevne veštine samurajskog mačevanja, uz učešće od 1.000 takmičara iz više od 40 zemalja.\nTakmičari će se tokom tri dana boriti u muškoj, ženskoj i juniorskoj, te u individualnoj i timskoj konkurenciji.\n"Velika nam je čast što možemo da organizujemo jedan ovakav događaj, a ujedno i veliko priznanje koliki je put prešao kendo u Srbiji. Pošto ove godine obeležavamo 50 godina kenda u Evropi, Kendo savez Srbije odlučio je da svima pokloni besplatan ulaz za sva tri dana takmičenja", rekao je predsednik Kendo saveza Srbije Dušan Nikolić.\nOn je pozvao publiku da dođe u što većem broju i podrži srpske reprezentativce u pohodu na titulu prvaka Evrope.\n"Ovo je ujedno i sjajna prilika za sve da vide koliko je ovaj sport lep i koristan za treniranje, tako da pozivamo i one koji ne prate kendo da dođu, a pogotovo roditelje koji bi želeli decu da upišu na sport koji razvija ne samo telo, nego i karakter".\nNikada ovoliko takmičara nije učestvovalo na nekom kendo turniru u Evropi i zato je Kendo savez Srbije raspisao konkurs za volontere do 15. maja.\nMilica Nikolić osvojila je bronzano odličje na Gran priju u Bakuu, čime je napravila još jedan važan korak ka Olimpijskim igrama u Tokiju 2020. godine. Na ovom takmičenju u prestonici Azerbejdžana učestvovao je 431 takmičar iz 57 nacionalnih selekcija sa svih pet kontinenata.


USKORO SVI SPLAVOVI NA JEDNOJ LISTI\nUSKORO SVI SPLAVOVI NA JEDNOJ LISTI\nEvo šta će morati da ispune\nDo kraja februara biće izvršen popis svih splavova na teritoriji Beograda, a zatim i plan o postavljanju plutajućih objekata kojim će biti definisane zone.\nSplavovi su do sada postavljani bez dozvole i odluke Grada Beograda, izjavio je nedavno predsednik Skupštine grada Beograda Nikola Nikodijević.\n"Za svako zauzeće javne površine plaćaju se nadoknade Gradu, kao što to čine kafići i bašte, tako da je logično da to čine i splavovi koji vrše aktivnost ugostiteljskih objekata", rekao je Nikodijević, navedeno je u saopštenju Gradske uprave.\n"Neće biti velikih promena u odnosu na trenutno stanje, jer su skoro svi splavovi već ukinuti iz onih delova na kojima ne bi trebalo da stoje", istakao je Nikodijević.\n"Procedura će se vršiti tako što će potpisivati ugovor sa Gradom i dok budu redovno plaćali zakupninu moći će da koristi svoje splavove, a ukoliko ne budu plaćali gube pravo na mesto. To mesto neće moći sami da preprodaju, kao što je to do sada bilo, već će Grad Beograd raspisati licitaciju za upražnjena mesta", objasnio je Nikodijević.\n"Sa Ministarstvom za zaštitu životne sredine sarađujemo oko odluke o buci, odnosno o puštanju glasne muzike posle određenog vremenskog perioda, a koju će morati da ispunjavaju svi ugostiteljski objekti, pa i splavovi", istakao je Nikodijević i dodao da će vlasnici biti u obavezi i da vode računa o priobalju.


Vučić: Srbiji treba značajna motivacija EU (VIDEO) | Novinska agencija Beta\nVučić: Kazahstanci zainteresovani za Petrohemiju (VIDEO)\nPOLITIKA | 14.07.2017 19:10 > 14.07 19:13\nVučić: Srbiji treba značajna motivacija EU (VIDEO)\nPredsednik Srbije Aleksandar Vučić izjavio je danas u Briselu da je od predsednika Evropskog saveta Donalda Tuska dobio čvrstu reč da će Srbija postati članica EU onog trenutka kada ispuni sve obaveze na putu evropskih integracija.\nVučić je posle razgovora s Tuskom rekao da postoji perspektiva za članstvo u EU, ali da Srbija želi da dobije značajniju motivaciju, posebno imajući u vidu da uskoro počinje da se pravi novi evropski budžet od 2019. do 2026. godine.\n"U EU uskoro kreće da se pravi novi sedmogodišnji budžet u periodu od 2019. do 2026. Ako hoćemo da budemo članica EU, a hoćemo, pre 2026. godine, u tom budžetu mora da bude jasno da će Srbija u nekom trenutku postati deo EU", rekao je predsednik Srbije.\nOn je rekao da je sada vreme da se o tome razgovara s francuskim predsednikom Emanuelom Makronom i nemačkom kancelarkom Angelom Merkel, a ne 2019. kada evropski budžet već bude donet.\nVučić je rekao da postoji sve veća skepsa kod dela zemalja EU oko proširenja, dodajući da ništa više nije onako jednostavno u političkom smislu.\nOn je naveo da je na današnjem sastanku zamolio predsednika Evropskog saveta da se nekad stavi u "naše cipele", isto kao što se Srbija stavlja u cipele država članica i razume njihovu politiku prema Beogradu.\nVučić je dodao da je zadovoljan današnjim razgovorima s Tuskom, da su razgovarali o reformama, uključujući i one u oblasti vladavine zakona.\n"Razgovarali smo o procesu dijaloga sa Prištinom, o tome šta je učinio i ko šta treba da učini. Razgovarali smo o spoljnoj politici i svemu drugom", rekao je on.\nDodik: Srbija i RS su jedno, a granica postoji samo formalno


Uređenje korita rijeke Rakitnice – Općina Trnovo\nOpćina Trnovo nastavlja sa projektima uređenja korita rijeka. Nakon nedavno uređenog korita Crne rijeke u Delijašima, Općina Trnovo zajedno sa Ministarstvom privrede Kantona Sarajevo finansira projekat uređenja korita rijeke Rakitnice.\nU toku su radovi na uređenju u centralnom dijelu naselja Šabići, u blizini objekta Škole u prirodi. Riječ je o dionici sliva rijeke Rakitnice koja je izuzetno kritična u sezoni poplava usljed kojih se rijeka izlijeva iz korita i pravi ogromnu štetu stanovnicima na ovom području.\nRegulacija korita se radi sa obje strane riječnog korita u dužini od 50 m. Ukupna vrijednost investicije iznosi 70.000,00 KM, dok poslove nadzora nad izvođenjem radova vrši Zavod za izgradnju Kantona Sarajevo.


Radoja: "Konkurencije se ne plašim, reprezentacija je moj san" - Sportske.net\nRadoja: "Konkurencije se ne plašim, reprezentacija je moj san"\nVezni fudbaler Selte iz Viga Nemanja Radoja poručio je da igranje za državni tim predstavlja njegov dečački san za koji je spreman da se bori.\nBivši selektor Srbije ostaje bez licence?Muslinov spisak - "Večiti" dali četvoricu, niko iz Čuke!Nova FIFA rang lista - Srbija u blagom paduMuslin uporan, ne priznaje Ronaldu da je najbolji!U FSS brinuli zbog Mitra, raspitali se i - ovo su saznanja do kojih su došli!\nBivši fudbaler novosadske Vojvodine Nemanja Radoja izborio se za svoje mesto u timu Selte iz Viga sa kojom beleži jako dobre rezultate.\nŠpanski sastav za koji nastupa srpski internacionalac u sredu je slavio na "Santijago Bernabeu" protiv Real Madrida u prvoj utakmici četvrtfinala "Kupa Kralja".\n"Nažalost, nije kraj, treba još da se dokažemo u drugoj utakmici kod kuće. Real je veliki, moćan klub i strašan tim, ekipa koja nikome ne prepušta ulogu favorita" kaže Nemanja Radoja u intervjuu za zvanični sajt Fudbalskog saveza Srbije.\nSelta je u sredu savladala Real Madrid rezultatom 2:1, a ne treba zaboraviti da je početkom oktobra uzela meru i aktuelnom šampionu Španije - Barseloni.\n"Očigledno nam prija da igramo protiv najsnažnijih. Mislim da te utakmice u nama bude posebnu inspiraciju, želju za dokazivanjem i strast da budemo dostojni vrhunskog ambijenta kakav je uvek kada se na terenu, bez obzira kojem, nađu španski velikani Real i Barselona" poručuje Radoja.\nSvojim dobrim partijama u dresu ekipe iz Viga Nemanja Radoja je zavredio poziv u nacionalni tim, pa je tako krajem prošle godine upisao prvi nastup za "Orlove".\n"Drago mi je kad me pomenu u Srbiji, lepe vesti se, očigledno, brzo šire. Moje je da igram i čekam, pa ako zaslužim - tu sam! Reprezentacija je moj san, moj veliki san. Još iz klinačkih dana sanjam da igram za državni tim, za zemlju koju volim i kojoj pripadam" dodaje Radoja.\nZanimljivo je da Nemanja Radoja nije igrao za mlađe kategorije našeg nacionalnog tima, ali ga mnogi vide kao jednog od igrača koji bi u budućnosti mogao da ostavi traga među "Orlovima".\n"Fudbalski kvalitet će presuditi, konkurencija je jaka, ja je neizmerno poštujem, ali se ne plašim. Spreman sam da odgovorim na svaki zadatak" poruka je Nemanje Radoje.\nU tekućoj sezoni Nemanja Radoja je upisao 25 nastupa za Seltu iz Viga u svim takmičenjima, a pre samo četiri dana postigao je jedini gol u trijumfu svog kluba nad Alavesom.


RTCG - Radio Televizija Crne Gore - Nacionalni javni servis :: Svijet :: Premijer Libana potvrdio da je podnio ostavku\n10. 08. 2020. 20:01 >> 20:02 0\nPremijer Libana potvrdio da je podnio ostavku\nU izjavi preko televizije premijer Diab je rekao da se povlači da bi mogao da bude uz narod i da s njim "vodi borbu za promjenu", zaključivši da je korupcija u Libanu "veća od države".\n"Objavljujem ostavku ove Vlade. Neka Bog štiti Liban", rekao je premijer triput.\nOstavci Vlade Libana prethodili su protesti tokom vikenda poslije ekplozije 4. avgusta koja je razorila luku i oštetila veliki dio glavnog grada. Najmanje 160 ljudi je poginulo u toj ekpsloziji i oko 6.000 je povrijeđeno.\n"Oni (politička klasa) bi trebalo da se stide jer je njihova korumpiranost dovela do ove katastrofe koja je bila skrivena sedam godina", rekao je odlazeći premijer, ocijenivši da je država paralisana vladajućom klikom i ne može da joj se suprotstavi i oslobodi se.\nSmrtonosna eksplozija koja je razorila bejrutsku luku i oštetila velike djelove grada izazvala je novi talas gnijeva javnosti protiv Vlade.\nVeruje se da je izazvana požarom koji je detonirao zalihe 2.750 tona visokoeksplozivnog amonijum-nitrata uskladištenog u luci od 2013. godine bez ikakvih mjera predostrožnosti.\nŠteta se procjenjuje na 10 do 15 milijardi dolara, a oko 300.000 ljudi ostalo je bez krova nad glavom.\nLibanski sudija je jutros počeo da ispituje šefove državnih bezbjednosnih agencija.\nOko 20 ljudi je pritvoreno zbog eksplozije kakva nije zabilježena u istoriji Libana.\nI mada je ostavka premijera izgledala neizbježna poslije eksplozije, činilo se da on ne želi da ode i prije dva dana je ponudio da ostane na funkciji još dva mjeseca dok se razne frakcije ne dogovore o reformama.\nMeđutim pritisak unutar samog kabineta pokazao se kao neizdrživ.


Vesti online / Vesti / Srbija / Šamar Srbiji: Visoki zvaničnik EU na grobu najvećeg zločinca OVK\nViland je obišao grob čuvenog teroriste OVK i na taj način poslao veoma lošu poruku Srbiji pred najavljen nastavak pregovora sa Prištinom, prenose srspski portali.\nPored groba, predstavnik Evropskog parlamenta posetio je i druge delove ovog bizarnog kompleksa, kao što je Jašarijev odbrambeni toranj, gde je zvanično vodič pokazao gostu istoriju ratovanja "legendarnog komandata OVK".\nNa kraju obilaska, Viland je na poklon dobio i knjigu - Jašarijev ratni dnevnik na nemačkom.\nVilanda su informisali i o istorijatu porodice Jašari, koliko ih je ubijeno, a koliko ih je preživelo, s osvrtom da ova porodica trenutno broji 26 članova.\nŠta je Nemac rekao povodom ove posete, albanski mediji nisu spominjali. Izgleda da je sve vreme ćutao.


Vesti online / Vesti / Srbija / Hrvati ne mogu međusobno da se dogovore: Kontramere Srbiji ili "problem sa sistemom"?\nHrvati ne mogu međusobno da se dogovore: Kontramere Srbiji ili "problem sa sistemom"?\nMinistar policije Hrvatske i njegovo ministarstvo imaju različite odgovore na pitanje zašto je licima sa srpskim pasošima zabranjen ulazak u Hrvatsku.\nNeusaglašen u stavovima sa sopstvenim kabinetom: Ranko ostojić\nMinistar Ranko Ostojić je rekao da je u pitanju "odgovor Srbiji", dok su iz njegovog ministarstva saopštili da je u pitanju problem sa računarskim sistemom.\nOstojić je kasnije pojasnio situaciju i rekao da će prelaz Bajakovo biti zatvoren za vozila sa srpskom registarskom tablicom sve dok "izbeglice ne krenu i preko Horgoša".\nKako je rekao, "dok ne otvore Horgoš nema ulaska za vozila sa srpskim oznakama, ljudi mogu ući, to nije sporno".\nOstojićevu izjavu prevela je hrvatska Nova TV, kao reakciju na to što je tokom noći ministar srpske policije Nebojša Stefanović objavio primenu mera na odluku Hrvatske da zatvori granice prema Srbiji.\n* Hrvatska zabranila ulaz svima sa srpskim pasošima\nSRBIJA Evropa pravi logor od Srbije\nSRBIJA EU usvojila rezoluciju o kvotama za izbeglice, hrvatski ministar napustio sastanak\nSRBIJA "EU bolje da nam ne daje ništa nego da nas ponižava smešnim sumama"


Roma Company donirala 20 klima uređaja Radosnom detinjstvu u Novom Sadu - PODOVI\nVesti Roma Company donirala 20 klima uređaja Radosnom detinjstvu u Novom Sadu\nRoma Company donirala je klima uređaje, za klimatizaciju 18 pedagoških jedinica u okviru Predškolske ustanove „Radosno detinjstvo“. Uručenju donacije prisustvovali su Ljiljana Koković, pomoćnica gradonačelnika Novog Sada Mirjana Đurđev, direktor predškolske ustanove Radosno detinjstvo i Nemanja Romandić, direktor Roma Company.\nLidija Koković, Nemanja Romandić i Mirjana Đurđev\n„Posebno mi je drago, da izrazim veliku zahvalnost Roma Company’’ iz Beograda, pre svega, što su prepoznali kome je uvek neophodna pomoć odraslih, a to su deca u vrtićima. U ’’Radosnom detinjstvu’’ boravi 16.000 dece i vredno radi preko 2.000 zaposlenih. Naša Ustanova je od izuzetnog značaja za ovaj grad, a to je direktor Nemanja Romandić prepoznao i nesebično je doprineo donacijom 20 klima uređaja za naših osamnaest objekata“, izjavila je Mirjana Đurđev, direktor predškolske ustanove Radosno detinjstvo.\nDeca iz vrtića pripredili su kompaniji Roma Company doček\n„Roma Company ove godine obeležava četvrt veka postojanja i donacijom 20 klima uređaja PU „Radosno detinjstvo“ iz Novog Sada želimo da popravimo uslove u kojima svakodnevno boravi više od 5.000 dece. Opredeljenje kompanije je da ulažemo u lokalnu zajednicu u kojoj poslujemo i da kroz svoje poslovanje pomognemo tamo gde je to neophodno. Nadam se da će ovaj naš mali doprinos pomoći da se deca u toplim letnjim danima osećaju prijatnije u klimatizovanim prostorijama“, izjavio je Nemanja Romandić, direktor Roma Company.\nRoma Company, povodom obeležavanja 25 godina postojanja kompanije, realizuje projekat „Ko kreči, kuću leči“ u okviru kojeg je do sada u Beogradu, Novom Sadu i Kraljevu donirano 1.800.000 dinara. Po 600.000 dinara izdvojeno je za renoviranje dela Kliničko-bolničkog centra Zemun-Beograd, za nabavku i ugradnju klima uređaja za Predškolsku ustanovu „Olga Jovičić Rita“ u Kraljevu, kao i za nabavku i ugradnju klima uređaja za Predškolsku ustanovu „Radosno detinjstvo“ u Novom Sadu.\nPrethodni tekstIndustrijski podovi – Kad „industrijski“ znači „univerzalan“\nSledeći tekstDekorativni podovi – Visokotehnološka UMETNOST ukrašavanja


Prvi čovek Activisiona kaže da je istorijski setting prava stvar za Call of Duty - Call of Duty: WWII\nPrvi čovek Activisiona kaže da je istorijski setting prava stvar za Call of Duty\nCall of Duty: WWII / 05 09 2017\nBudućnost je u prošlosti!\nPrvi čovek kompanije Activision istakao je da će se Call of Duty serijal u narednim godinama, najverovatnije držati istorijskog settinga, kao što je to slučaj kod nadolazećeg Call of Duty WW2.\nIako su ranije igre u najpopularnijem FPS serijalu na svetu bile smeštene u period Drugog svetskog rata, poslednjih desetak godine smo u prilici da igramo CoD naslove koji se odvijaju u sadašnjosti, ili u budućnosti. Prošlogodišnji Call of Duty: Infinite Warfare je serijal po prvi put odveo čak i u svemir, a novi pravac je naišao na ne baš dobar prijem kod publike.\nActivision je odlučio da posluša ono što fanovi žele (a prilično smo sigurni i da je uspeh Battlefield 1 imao udela u svemu), pa nam ove godine donose igru of Duty: WW2, koja nas vraća u period Drugog svetskog rata.\nGovoreći za GameInformer, Eric Hirshberg iz Activisiona je rekao da je tim koji radi na igri, imao snažan osećaj da je pravo vreme za povratak korenima serijala i istorijskom settingu.\n"Kada pogledamo unazad, mislim da ćemo se svi složiti da smo imali više igara smeštenih u budućnost nego što je trebalo," rekao je Hirshberg. Upitan o budućnosti serijala, on nije odbacio mogućnost povratka Advanced Warfare settinga, ističući dinamičnost gaming industrije kao jedan od nepredvidljivih faktora. Međutim, on je takođe rekao i da po njegovom mišljenju, znatno su veće šanse da nas u narednom periodu čekaju igre koje će biti smeštene u prošlost.\nCall of Duty: WW2 je zakazan za 3. novembar ove godine. Igra stiže za PC, PS4 i Xbox One.


Usred vanrednog stanja raspisan tender za merenje Vulinovog rejtinga\nViše nevladinih organizacija i predstavnici nekih političkih stranaka zatražili su danas smenu ministra odbrane Aleksandra Vulina jer je u toku vanrednog stanja raspisana javna nabavka usluge merenja njegovog rejtinga i popularnosti.\nMinistarstvo odbrane saopštilo je danas da je javna nabavka za usluge medija monitoringa deo godišnjeg plana javnih nabavki tog ministarstva za 2020. godinu, koji je donet početkom godine, a njeno pokretanje planirano za mart mesec.\nNavodi se da je Uprava za odnose sa javnošću u skladu sa zakonom i funkcionalnim nadleznostima pokrenula ovu nabavku jer su sve organizacijske celine Ministarstva odbrane i Vojske Srbije obavezne da realizuju svoje redovne i planske zadatke kao i dodatne zadatke proistekle iz odluke o uvodjenju vanrednog stanja.\nDodaje se da je ta nabavka jedan od načina sagledavanja i unapredjenja rada Uprave za odnose sa javnošću, kao i da opravdanost takve aktivnosti „potvrdjuje podatak da su Ministarstvo odbrane i Vojska Srbije institucija u koju gradjani Srbije imaju najviše poverenja“.\n„Ministar odbrane Aleksandar Vulin niti je tražio navedenu nabavku niti ona ima bilo kakve veze sa ličnim rejtingom osobe koja obavlja javnu funkciju, već se odnosi na rejting ministra odbrane ko god da obavlja ministarsku funkciju i samo je jedan od pokazatelja ukupne medijske eksponiranosti Ministarstva odbrane i Vojske Srbije“, navedeno je.\nDodaje se da Uprava za odnose sa javnošću Ministarstva odbrane više od deset godina pribavlja uslugu „media monitoringa“, koji sadrži standardne zahteve pres-kliping, elektronski kliping, veb-kliping, prenos medijskih objava, naslovne strane štampanih medija, alarm-kliping i eksponiranost ministra odbrane na mesečnom nivou u medijima.\n„Te usluge pribavljaju se na godišnjem nivou, obnavljaju se redovno i transparentno i nisu ni u kakvoj vezi personalno, sa ličnošću koja obavlja dužnost ministra odbrane. Ekponiranost ministra odbrane jedan je od pokazatelja kojima Uprava za odnose sa javnošću meri medijsku prisutnost aktivnosti Ministarstva odbrane i Vojske Srbije u javnosti“, navodi se.\nU saopštenju su podsetili da su to ministarstvo neke redakcije „napadale i prethodnih godina za istu stvar“, bez obzira što sva ostala ministarstva u Vladi imaju iste nabavke, pa je, kako su ocenili, „interesantno da im je zanimljivo samo Ministarstvo odbrane“.\nOznakeAleksandar Vulin javna nabavka ministar odbrane ministarstvo odbrane Naslovna-centar Naslovna-traka tender vanredno stanje\nRadulović: Srbijom vlada histeričan čovek koji zloupotrebljava strah ljudi od koronavirusa\nA deca puna mašte, (naša) deca su ukras es-en-esa


29.10.2019 Темерин Инфо Н0 comment\nMuzeji su veliki deo kulturne baštine grada Beograda. Više od 30 kulturno-istorijskih, umetničkih, tehničkih i prirodno-istorijskih muzeja raspoređeno je kroz čitav grad. Interesantne postavke, umetnost i izumi govore o istoriji glavnog grada, kako je nastao i kako se razvijao. Sadržaj nije namenjen samo jednom uzrastu, jer i najmlađi i najstariji mogu svakom posetom saznati nešto novo o svom gradu.\nStalna postavka Narodnog muzeja na 3 sprata zgrade obuhvata veliki period istorije – od dalekog paleolita pa sve do umetnosti dvadesetog veka. Kroz skulpture, natik, numizmatiku i slikarstvo predstavljena je burna istorija Beograda i Srbije. Svaki eksponat provešće posetioce kroz najvažnije detalje nastanka ovog grada.\nMuzej neobičnog izgleda smešten je tik uz beogradski aerodrom. Na samom ulazu raspoređeni su vojni i civilni avioni, radari i druga vazduhoplovna tehnika. Davne 1989. je za javnost otvorena prva izloža u okviru Muzeja. Unutrašnjost zgrade krase brojni avioni, važni za borbene jedinice i bitke širom Evrope, Afrike i Azije. Posetioci mogu videti neke od poznatih tipova aviona i helikoptera proizvedenih od pedesetih do osamdesetih godina prošlog veka. Poseban značaj imaju sačuvani modeli aviona i jedrilica domaće konstrukcije.\nBeogradski Muzej iluzija postao je omiljena zabava za decu i odrasle. Izuzetno vizuelno, čulno i edukativno iskustvo s pregršt novih i neviđenih iluzija predstvalja jedinstven doživljaj. Kroz zbirke holograma, optičku iluziju, varke i druge eksponate svi gosti će nesvakidašnji način naučiti nešto o o vidu, percepciji, mozgu i nauci.\nTuristi iz Srbije i sveta česti su gosti ovih muzeja. Pored toga, posetioci se sve češće opredeljuju za udoban privatni smeštaj u njihovoj blizini. Iznajmljivanje smeštaja u samom centru grada oslobodiće vas dodatnih troškova, a sačuvani novac možete potrošiti na ulaznice u nekom od muzeja.\nPrevious Previous post: Izdajem stan u Temerinu\nNext Next post: Naša priča sa Slavkom Tekićem


Šarmiraj Novu godinu i osvoji vrednu nagradu | CityMagazine\nKonkurs će trajati do 20. januara, a nagrada za 42 autora najboljih radova biće mobilni telefon Alcatel 1 koji ima FullView 18:9 ekran od 5 inča. Odluku o pobedničkim radovima doneće istaknuti članovi žirija Vanja Bulić, Marko Šelić Marčelo, Jelena Blečić i Galeb Nikačević.\nAutori najboljih radova družiće se sa članovima žirija i predstavnicima kompanija Alcatel i Laguna na svečanoj dodeli nagrada. Više informacija potražite na internet stranicama www.laguna.rs i www.delfi.rs.\nMalo drugačije novogodišnje jelke alcatel · delfi · dodela nagrada · galeb nikačević · konkurs · laguna · marčelo


IZNOS OD 100 KM Milunović: Jednokratna novčana pomoć svim socijalno ugroženim borcima - Srpskainfo\nMilunović je naveo da će, nakon analize svih prikupljenih podataka i završenog javnog poziva, moći da se utvrdi koji će to vidovi pomoći biti u zavisnosti od broja i ekonomskih mogućnosti.\n– Važno je da uradimo socijalnu kartu. Ako bude došlo do nekakvih promjena u toj socijalnoj karti, lokalne zajednice će biti dužne da obave korekcije. Nema potrebe da ulazimo u ponovni proces i da se ti ljudi ponovo javljaju. Važno je da ih evidentiramo i da pratimo njihovo stanje – rekao je Milunović na konferenciji za novinare u Banjaluci.\nOn je dodao da će boračke službe u lokalnim zajednicama pratiti stanje i promjene, kao što to čine kada je riječ o ratnim vojnim invalidima, borcima koji promaju dodatak i ostalima.\nĐokić i Milunović uručili odlikovanja ruskim dobrovoljcima u redovima VRS\nPODRŠKA VLADE Milunović: Sredstva za samozapošljavanje boračkih kategorija i naredne godine\n“Poboljšati status demobilisanih boraca” Potpisan sporazum ratnih Veterana Srbije i Srpske\nPrema njegovim riječima, podaci se obrađuju u prvostepenom organu u lokalnim zajednicama.\n– Obavezali smo lokalne zajednice da formiraju komisije. Do sada ih je formirano 46, a 27-28 ih je već počelo da radi po predmetima. Zahtjev uz broj žiro-računa i kopiju lične karte predaje se lokalnoj zajednici koja je dužna da prikuplja podatke podnosioca zahtjeva, poput podatka o prihodima, vlasništvu nad nekretninama i druge – pojasnio je Milunović.\nOn je naveo da je javni poziv za podnošenje zahtjeva za novčanu pomoć socijalno ugroženim nezaposlenim borcima od prve do pete kategorije mlađim od 60 godina raspisan 2. aprila i da traje do 5. maja.\nMilunović je dodao da je jedan od kriterijuma da domaćinstvo ne ostvaruje prihode veće od 520 KM, a za pojedinca 207 KM, te ukoliko je podnosilac vlasnik vozila čija je kataloška vrijednost veća od 6.000 KM ne može da ostvari pravo.\nOn je naveo da je Vlada Republike Srpske sinoć donijela odluku da obezbijedi 18.972.920 KM za poboljšanje materijalnog položaja korisnika iz oblasti penzijsko-invalidskog osiguranja.\n– Ovom odlukom je obuhvaćeno 270.115 korisnika. Za 182.239 korisnika kojima je obračunata penzija za april u iznosu od 415,82 KM ili manje biće isplaćena jednokratna pomoć od 80 KM, a 87.876 korisnika penzije veće od 415,82 KM dobiće po 50 KM – pojasnio je on.\nGovoreći o akcionom planu za zapošljavanje boračkih kategorija, Milunović je naveo da je Vlada prvobitno izdvojila tri miliona KM, ali da je pokazano veliko interesovanje koje prevazilazi planirana sredstva za samozapošljavanje.\n– Od 1.441 osobe koja se prijavila 1.334 su ispunile uslove, tako da će Vlada Srpske izdvojiti za sve ova osobe po 10.000 KM – naveo je on.\nPredsjednik Boračke organizacije Republike Srpske Milomir Savčić rekao je da je osnovni cilj javnog poziva da bude ustanovljen tačan broj demobilisanih boraca koji se nalaze u stanju socijalne potrebe jer se bez toga ne može obaviti nijedno planiranje, pogotovo sredstava.\n– Radimo i jednu socijalnu kartu koja je mnogo obimnija, značajnija i sadržajnija od one koja je sada upućena sa javnim pozivom da se popuni da bi se ostvarilo pravo na jednokratnu novčanu pomoć. Namjera Vlade Srpske i organizacija proisteklih iz odbrambeno- otadžbinskog rata je da ovo ne bude jedina vrsta pomoći i jedini javni poziv u toku ove godine – naglasio je Savčić.\nDruštvo Boračka organizacijaboračke kategorijeborciDuško MilunovićJednokratna pomoćMilomir Savčićsocijalno ugroženi\n"Smrt Rajka Delića oslikava u kako teškim uslovima žive demobilisani borci Vojske Srpske" Šešić kaže da BORS mora zastupati interese boraca\nTRAŽI IZMJENE ZAKONA Šešić: Mnogi borci su na rubu egzistencije\n"Uvećati osnovicu za obračun boračkog dodatka" U bijeljinskoj i dobojskoj regiji nezadovoljni statusom boraca\n“Spriječiti dezertere da uzimaju novac” Protest boraca ispred zgrade Vlade u Istočnom Sarajevu (VIDEO)\nEvropska sedmica mobilnosti: Gradovi u Srpskoj obilježavaju Dan bez automobila\nVOZAČI, OPREZ Povećana opasnost od odrona\nDANAS NAM STIŽE JESEN Dani će biti kraći, noći duže, trajaće 90 dana\nPupovac o muralu hrvatskom specijalcu “Neprihvatljivo veličanje čovjeka osuđenog za ubistvo\n"Grle me i slikaju pred ispit i ljubavni sastanak" Momo je poslednji dumnjačar u svom gradu\nDelta soj korone MUNJEVITO SE ŠIRI Srpskom: Obolijevaju cijele porodice, sve više zaražene djece\nDug narastao na 65.000 KM: Bivšem predsjedniku Srpske „LEGLI“ NA PENZIJU zbog tuđeg kredita\n"Bihać je svoju ljudskost i dušu sačuvao i čuva" Fotografija sveštenika, biskupa i imama iz BiH obišla Balkan\nGore društvene mreže „Prodajem lovačkog psa, a snimak će vam pokazati zašto“\nDRASTIČNO POVEĆANJE Radanović: Za 10 dana 700 zahtjeva Srba koji imaju problem sa imovinom u FBiH


Karleuša oštro o Kosovu i majicama "orlova" sa natpisom "Veseli se srpski rode"\nFoto: Jutjub printskrin/Zvezde Granda/Instagram printskrin/Fudbalski savez Srbije\nOŠTRO: Karleuša o Kosovu i patriotskim majicama "orlova"\nPOP pevačica Jelena Karleuša gostovala je, posle višegodišnje pauze, u jednoj emisiji na Radio-televiziji Srbije. Ona je, sa ostalim gostima, u emisiji "Oko Magazin", govorila na temu muzike i sporta.\nAkcenat je bio na fudbalskoj reprezentaciji Srbije i pobuni takozvanog Fudbalskog saveza Kosova, kojem su zasmetale majice koje su naši fudbaleri nosili posle pobede nad ekipom Portugala, kojom su izborili plasman na Svetko prvenstvo u Kataru. Podsetimo, reč je o Stefanu Mitroviću, Nemanji Radonjiću i Dušanu Vlahoviću, koji su pozirali zagrljeni, sa podignuta tri prsta, dok su Dušan i Nemanja imali majice sa natpisom "Veseli se srpski rode".\nJelena je istakla da Kosovo jeste deo Srbije i da će to uvek biti, pa ne vidi ništa sporno u natpisu koji su Orlovi poneli.\n- Kao neko ko je Srpkinja i ko vrlo dobro zna Ustav ove zemlje, Kosovo je po Ustavu i dalje, i biće, deo Srbije i teritorija naše države. Tekstopisac u toj pesmi opisuje našu teritoriju! Kada je reč o Kosovu - i za hiljadu, i za sto hiljada godina, makar ovde i na prostoru Kosova živeli vanzemaljci, u srcima Srba će to zauvek biti tačka koja nas dira i pokreće. Nama je to u genu - rekla je pevačica.\n- Čak i oni koji nisu tako jakog nacionalnog naboja, uvek kad se proslavlja nacionalna pobeda ti duhovi se bude, što je negde i normalno. Amerikanci kad proslavljaju pobedu, oni svuda iznose svoju zastavu, kao, uostalom i svaka zemlja. Normalno je što Srbi slave sa pominjanjem onoga što predstavlja srpstvo i naš mentalitet - rekla je Karleuša.\nANABELA I GAGI NEKADA - A pogodite ko je sa njima? (FOTO)\nOTPISAO TANJU: Stanivuković proganja Kiju, želi pomirenje s njom\nNEUTEŠAN NIKOLA ROKVIĆ Sahranio oca, sada se prostio i od nje\n"LJUDI ŠTA JE OVO?" Lepa Lukić se slomila od tuge zbog Merime\nPored stihova "Veseli se srpske rode", koje su istakli na majicama, reprezentativci su posle pobede zapevali i pesmu "Pukni zoro". U njoj deo stihova glasi "Aj, pa, pukni zoro, staru majku probudi, pa da vidi ko joj dolazi...". Jelena je istakla da su upravo pesme u kojima se spominje majka, one koje fudbaleri žele da čuju kada nešto proslavljaju.\n- Moj suprug je bio dugogodišnji reprezentativac, a fudbaler čitav svoj život, tako da sam vrlo upoznata sa mehanizmima biranja muzike koju oni žele i traže u raznim tim momentima proslava, od autobusa, ispred skupštine, posle utakmice... Uglavnom je to nešto što ih lično dodiruje: majka, srpstvo i Kosovo - istakla je Jelena.\nFoto: Instagram printskrin/ karleusastar\n- Fudbaleri se vesele uz narodnu muziku, više kafansku, dok košarkaši više biraju neku muziku koja više naginje ka popu... Ali, kad je reč o reprezetnacijama, ne može proći bez srpskih pesama, kosovskih pesama - dodala je ona.\nPored Jelene, sagovornici na ovu temu bili su reditelj Danilo Bećković, kao i Nele Karajlić.\n- LJudi pevaju ono što žele da pevaju, ne može ih niko sprečiti. To je stvar emocija, nekog nadahnuća, tako da... Ja koji sam pevao šta hoću, dozvolio bih svima da pevaju šta hoće. To je nešto što je u tradiciji svakog naroda i pojedinca, nešto što spaja neku grupu ljudi - rekao je Nele.\n- Umesto da naprave mali podanički, poslušni narod, što su sigurno imali kao plan i pre i posle bombardovanja, oni su sada dobili samo još 7-8 miliona razjarenijih Srba koji su spremni da na svakoj tački planete otpevaju i pokažu to svoje osećanje, kao što su pokazivali za vreme litija u Crnoj Gori ili kao što Nole pokazuje kad osvoji svoj 153. Grend slem, ili kao što Mitar pokaže kad ga "zavari" jednoj od najboljih ekipa na svetu. Ili, kao što svi mi koji smo svirali u inostranstvu, imamo taj osećaj prkosa kad negde pred punom dvoranom Pariza, Londona, nije važno gde, otpevamo te naše pesme koje imamo da im pokažemo - dodao je Karajlić.\nPodsetimo, oni kojima je očigledno zasmetao uspeh srpskih reprezentativaca, tzv. Fudbalski savez Kosova, najavili su da će se žaliti UEFA zbog majice koju su poneli Dušan Vlahović i Nemanja Radonjić.\n- FSK će podneti žalbu UEFA na postupak srpskih fudbalera, koji su se posle utakmice sa Portugalijom pojavili u dresovima sa iredentističkim i nacionalističkim natpisom - naveo je tzv. Fudbalski savez Kosova na svom Tviter nalogu.\nMeđutim, ostaje misterija šta je na majicama nacionalističko, pošto je na slici mapa Srbije u njenim granicama uz natpis "Veseli se srpski rode", što je stih iz patriotske pesme Danice Crnogorčević, koja je postala popularna među srpskim sportistima, a kojom je i Novak Đoković slavio uspehe na Grend slemovima.\n#Jelena Karleuša #Nele Karajlić #Fudbalska reprezentacija Srbije #VIP #Portugal Srbija


NA VIRUS STRUČNIM MERILIMA: Nova ministarka zdravlja Jelena Borovinić Bojović najavila drugačiju strategiju protiv epidemije | Novosti.RS\nOd posledica infekcije, istog meseca preminulo je 198 osoba, što znači da je na dnevnom nivou virus korona u proseku uzimao sedam života. U poređenju sa mesecom ranije, zabeleženo je povećanje broja inficiranih za čak 130 odsto.\nNovoizabrana ministarka zdravlja Crne Gore Jelena Borovinić Bojović je u svom prvom javnom nastupu posle izbora na tu funkciju, pozvala građane da poštuju epidemiološke mere i najavila da će uskoro definisati strategiju borbe protiv epidemije virusa korona.\n- Ministarstvo zdravlja će u najskorije vreme i formalno definisati strategiju borbe protiv pandemije - najavila je nova ministarka i poručila da će biti "zakonski utemeljena, zasnovana isključivo na stručnim, a ne političkim merilima, uvažavajući pritom Ustavom zagarantovana prava građana".\nPrema nezvaničnim informacijama, nova vlada će već početkom sedmice doneti novi set mera protiv virusa korona. Prema istim navodima, trebalo bi da se formira komisija u Ministarstvu zdravlja i Savet pri Vladi, koji će se ubuduće baviti strategijom borbe protiv virusa korona, na koji je u oktobru bilo pozitivno 33 odsto testova. Tada je infekcija, nakon obrađenih 21.990 uzoraka, potvrđena kod 7.202 osobe. Već narednog meseca, registrovano je 9.446 više pozitivnih, što je povećanje od 130 odsto.\nTokom novembra registrovano je 198 preminulih od korone, što je u proseku sedam ljudi dnevno. Broj svih hospitalizovanih po danima tokom novembra kretao se od 250 do 370, a broj aktivno obolelih na 100.000 stanovnika kretao se od 664, koliko je iznosio 1. novembra do maksimalnih 1.774, koliko je iznosio 28. novembra.\nZABRANE TRAJU DO SUTRA\nNACIONALNO koordinaciono telo za zarazne bolesti formirano od strane prethodne Vlade, u petak je održalo poslednju sednicu, a mere koje je to telo uvelo - policijski čas od 19 do 5 sati, zabrana međugradskog saobraćaja vikendom i zabranu svih skupova, te i verskih, traju do 8. decembra.\nJelena Borovinić Bojović korona u CG korona u Crnoj Gori virus korona u CG